text:
 8.9.2007
 ET
 Euroopa Liidu Teataja
 C 211/50
 16. juuli 2007 esitatud hagi — People's Mojahedin Organization of Iran versus Euroopa Liidu Nõukogu
 (Kohtuasi T-256/07)
 (2007/C 211/94)
 Kohtumenetluse keel: inglise
 Pooled
 Hageja: People's Mojahedin Organization of Iran (Auvers sur Oise, Prantsusmaa) (esindajad: advokaat J.P. Spitzer ja D. Vaughan, QC)
 Kostja: Euroopa Liidu Nõukogu
 Hageja nõuded
 —
 Tühistada nõukogu otsus 2007/445/EÜ osas, milles see puudutab hagejat;
 —
 mõista kohtukulud välja kostjalt.
 Väited ja peamised argumendid
 Hageja on esitanud nõude tühistada osaliselt nõukogu 28. juuni 2007. aasta otsus 2007/445/EÜ, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks otsused 2006/379/EÜ ja 2006/1008/EÜ (1), millega jäetakse hageja nende isikute, rühmituste ja üksuste nimekirja, kellele kohaldatakse rahaliste vahendite ja teiste rahaliste ressursside külmutamist.
 Hagi toetuseks väidab hageja, et vaidlustatud nõukogu otsus tuleb tühistada, kuna nõukogu tugines jätkuvalt hageja kuulumisele otsuse 2006/379/EÜ loetellu, mille nõukogu oleks pidanud hagejat puudutavas osas tühistama või ära muutma lähtudes Esimese Astme Kohtu 2006. aasta otsusest kohtuasjas T-228/02: Organisation des Modjahedines du peuple d'Iran (kohtulahendite kogumikus veel avaldamata). Hageja on seisukohal, et nõukogu oli kohustatud hageja nime kõnealusest loetelust eemaldama.
 Lisaks leiab hageja, et käesoleva otsuse vastuvõtmisega rikuti hageja õigust tõhusale kohtulikule kaitsele ning, et vastuvõetud otsus on asjakohaselt põhjendamata.
 Veel märgib hageja, et vaidlustatud otsus võeti vastu dokumentide alusel, mis puudutasid kõik ajavahemikku enne 2001. aastat, ning et otsuse tegemisel ei arvestatud hageja esitatud dokumente, mis puudutasid 2001. aastale järgnevaid aastaid.
 Lõpuks väidab hageja, et eelnimetatud asjaolud kujutavad endast pädevuse ületamist või võimu kuritarvitamist.
 (1) ELT 2007 L 169, lk 58.


type: other

text:
An chónachtainí dEalaíontóirí in Obair don ÓSpriocdháta thart5000Is í aidhm na cónaitheachta ná comhar ealaíne a chothú idir ealaíontóirí gairmiúla agus daoine óga.
 An Dámhachtain do Léiriúchán Ceoldráma - DUPSpriocdháta thart80000Is éard atá i gceist leis an dámhachtain ná tacaíocht a thabhairt chun léiriúcháin ceoldráma a dhéanamh agus a léiriú le linn 2014, ag teacht le beartas foilsithe na Comhairle Ealaíon le haghaidh ceoldráma
 An scéim camchuairte is scaipthe saothairSpriocdháta thartGan teorainnTá an scéim seo deartha le go dtabharfar tacaíocht do chamchuairt agus scaipeadh saothair i réimsí áirithe sna healaíona do chamchuairteanna a thosaíonn idir Iúil 2014 agus Nollaig 2014, agus tá sé ar oscailt diarratasóirí a bhfuil cónaí orthu nó bunús acu i bPoblacht na hÉireann nó i dTuaisceart Éireann.
 An scéim comhpháirteachais áitiúilaSpriocdháta thart20000Scéim a spreagfaid comhpháirtíochtaí nua faoi stiúir na n-údarás áitiúil chun tionscadail ealaíon comhpháirteacha nuálach a fhorbairt, sa réimse lena mbaineann Éagsúlacht Cultúrtha agus na hEealaíona.
 An scéim taifeadta ceoilSpriocdháta thartGan teorainnCuireann an scéim tacaíocht ar fáil do thaibheoirí agus do chumadóirí gairmiúla in Éirinn agus cuireann sí maoiniú ar fáil le haghaidh taifeadadh ceoil. Circus bursary awardSpriocdháta thart12000 Dámhachtain do Thionscadal Rannpháirtíochta sSpriocdháta thart40000Tacaíonn an dámhachtain do thionscadal Rannpháirtíochta le tionscnaimh i réimse Rannpháirtíochta sna hEalaíona
 Deontas an Údaráis ÁitiúilSpriocdháta thartGan teorainnIs é cuspóir Deontas an Údaráis Áitiúil ná chun tacú le clár leanúnach agus le gníomhaíochtaí straitéiseacha na seirbhísí ealaíon údaráis áitiúil i bhforbairt na n-ealaíon go háitiúil. Tá an scéim maoinithe seo ar oscailt do sheirbhísí ealaíon údaráis áitiúil amháin.
 Scéim cónaitheachta dealaíontóir damhsaSpriocdháta thart20000Is é cuspóir na scéime seo ná líonra ealaíontóirí cónaitheacha damhsa a chobhsú ar fud na tíre agus tacú leo. Scéim Ensembles na n ÓgSpriocdháta thart10000Tá Scéim Ensemble na nÓg ar cheann de roinnt deiseanna cistithe arna dtairiscint ag an gComhairle Ealaíon chun na healaíona in Éirinn a fhorbairt agus chun tacú leo. Eascraíonn sí ó thiomantas na Comhairle Ealaíon, mar a léirítear sa Chomhpháirtíocht ar son na nEalaíon, chun deiseanna níos fearr a chruthú do dhaoine óga chun blaiseadh de na healaíona agus chun clár nua a chur i bhfeidhm chun tacú le ensembles na n-óg agus le heagraíochtaí acmhainne náisiúnta um ealaíon don óige. Scéim na nealaíontóirí sa phobalSpriocdháta thart10000Is í aidhm na scéime ná dian-chomhoibriú a spreagadh idir pobail áite agus/nó suime agus ealaíontóirí, a mbíonn saothar ealaíne nó tionscadal mar thoradh air, ina n-oibríonn baill an ghrúpa pobail agus na healaíontóirí le chéile chun tionscadal nó imeacht ealaíonta a chruthú. Tá Scéim na nEalaíontóirí sa Phobal á bainistiú ag Create, an ghníomhaireacht forbartha pobail i gcomhair na n-ealaíon comhpháirteach, ag cur seirbhísí ar fáil i gcomhair forbartha ealaíon agus cleachtas ealaíne comhpháirteach in Éirinn.
 Scéim spás oibre na bhfísealaíontóirí 2014Spriocdháta thart30000Bronnfar deontas de suas le €30,000 faoin scéim i dtreo costais reatha cosúil le solas, teas, cíos, cláir forbartha ealaíontóirí, costais riaracháin agus/nó costais oiriúnacha eile. Ní féidir iarratas a dhéanamh ar chostais chaipitil faoin scéim seo. Déanfar an maoiniú seo a thairiscint ar bhonn aonuaire don bhliain 2014. Splanc! 2011Spriocdháta thart120000Fáilteoidh TG4 agus An Chomhairle Ealaíon roimh iarratais don 7ú séasúr den togra nuálaíoch seo faoina maoinítear cláracha cruthaitheacha faisnéise teilifíse a léiríonn saol na n-ealaíon agus cruthú na n-ealaíon in Éirinn.
 The Arts Council and RTE film opportunitiesSpriocdháta thart12500 An Chomhairle Ealaíon, 70 Cearnóg Mhuirfean, Baile Átha Cliath 2 - Lóghlao: 1850 392492 - Teil: +353 1 6180200 - Facs: +353 1 676 1302


type: wikipedia

text:
Bogdan Bogdanović (; * 18. August 1992 in Belgrad) ist ein serbischer Basketballspieler. Er spielte von 2014 bis 2017 in der Türkei bei Fenerbahçe Ülker, mit denen er 2017 die EuroLeague gewann. Anschließend wechselte der Nationalspieler in die NBA und spielte bei den Sacramento Kings. Im Anschluss an seine Debütsaison in der NBA (2017/18) wurde Bogdanović ins All-Rookie Second Team gewählt. Seit dem Jahr 2020 spielt er bei den Atlanta Hawks.
 Karriere
 Bogdanović wechselte in seiner Jugend 2008 vom KK Zvezdara zum KK Žitko, mit deren Juniorenmannschaft er 2010 den Lokalrivalen KK Partizan, dessen Herrenmannschaft damals die nationale Meisterschaft dominierte, im Viertelfinale der serbischen Meisterschaft besiegte. Nach dem am Ende dritten Platz spielte Bogdanović für eine Belgrader Auswahl im Trikot von KK FMP Železnik beim Next Generation Tournament der EuroLeague, bei dem die Mannschaft als Titelverteidiger nach der Finalniederlage gegen de Heimmannschaft INSEP in Paris den zweiten Platz belegte.
 Mit der serbischen Jugendnationalmannschaft als Titelverteidiger verlor er bei der U18-Europameisterschafts-Endrunde 2010 das Halbfinale nach einer deutlichen Führung im Schlussviertel gegen den Gastgeber und späteren Titelgewinner Litauen mit einem Punkt Unterschied. Nachdem man eine Medaille nach der deutlichen Niederlage im Spiel um den dritten Platz gegen Lettland hergeschenkt hatte, zog man ein Jahr später bei der U19-Weltmeisterschaft in Lettland bis ins Finale ein, in dem man diesmal dem U18-Europameister und neuen Junioren-Weltmeister Litauen um MVP Jonas Valančiūnas diesmal deutlich unterlag.
 Zu dieser Zeit spielte Bogdanović bereits bei Partizan, nachdem er 2010 nach der U18-EM-Endrunde zum Serienmeister der Herren gewechselt war. Nachdem Partizan im höchstrangigen europäischen Vereinswettbewerb EuroLeague 2010/11 nach nur einem Sieg in sechs Spielen der Zwischenrunde ausgeschieden war, konnte die Mannschaft am Saisonende das Triple aus nationaler Meisterschaft und Pokalwettbewerb sowie supranationaler Adriatischen Basketballliga (ABA-Liga) verteidigen.
 In der folgenden Saison 2011/12 holte sich jedoch Gastmannschaft Maccabi Tel Aviv den Titel der „Adria-Liga“, als Partizan bereits im Halbfinale am sechsten Titel in Folge gescheitert war. Nachdem man in der EuroLeague 2011/12 bereits nach der Vorrunde gescheitert war, reichte es national noch einmal zum Double.
 Mit der Juniorenauswahl verpasste Bogdanović bei der U20-EM-Endrunde 2012 erneut eine Medaille, als man ohne Niederlage ins Halbfinale einzog, aber erneut Litauen, diesmal ohne Valančiūnas, und auch Spanien mit einem Punkt Unterschied im Spiel um den dritten Platz unterlag. Eine weiter stark verjüngte Mannschaft von Partizan verlor unter Trainer-Rückkehrer Duško Vujošević das entscheidende letzte Gruppenspiel um den Einzug in die Zwischenrunde der EuroLeague 2012/13 erst nach Verlängerung gegen den deutschen Meister Brose Baskets. In der ABA-Liga 2012/13 ohne Titelträger Maccabi konnte sich Partizan als Hauptrundenvierter beim Final-Four-Turnier den Titel zurückholen und gewann auch die Finalserie der Meisterschaft gegen den Lokalrivalen KK Roter Stern Belgrad. Nach der Niederlage im Pokalfinale gegen den gleichen Gegner, bei der Partizan den sechsten Double-Erfolg in Serie verpasste, deutete sich jedoch an, dass mit Roter Stern dem Serienmeister auch auf nationaler Ebene wieder ein ernsthafter Konkurrent erwachsen war.
 Bei der EM-Endrunde 2013 gehörte Bogdanović nunmehr auch einem Endrundenkader der Herren-Nationalmannschaft an, mit der er den Gruppensieg in der Zwischenrunde erreichen konnte, als der gerade 21-Jährige in allen Zwischenrundenspielen zweistellig punkten konnte. Im Viertelfinale blieb Bogdanović jedoch blass und erziele nur zwei Punkte durch Freiwürfe, als man dem schwach ins Turnier gestarteten Titelverteidiger Spanien mit 30 Punkten Unterschied deutlich unterlag. In den Platzierungsspielen rettete die serbische Auswahl den siebten Platz, der der letzte europäische Startplatz bei der WM-Endrunde im folgenden Jahr war, nachdem WM-Gastgeber Spanien die Bronzemedaille gewann.
 In der EuroLeague 2013/14 reichte es diesmal wieder knapp zur Qualifikation für die Zwischenrunde der 16 besten Mannschaften. In dieser zweiten Gruppenphase erzielte Partizan in den auf acht Teilnehmer erweiterten Gruppen noch vier Siege in 14 Spielen, darunter unter anderem ein Heimsieg gegen den deutschen Vertreter FC Bayern München. Nachdem Mannschaftskapitän Dragan Milosavljević nach Knieverletzung die komplette zweite Saisonhälfte ausfiel, konnte sich Bogdanović jedoch besonders auszeichnen und erhielt auch die „Rising Star Trophy“ der EuroLeague für den besten Nachwuchsspieler.
 In der supranationalen ABA-Liga 2013/14 musste Partizan den zurückeroberten Titel aus dem Vorjahr nach der Halbfinalniederlage gegen den neuen Titelgewinner KK Cibona Zagreb wieder abgeben. In der nationalen Meisterschafts-Finalserie reichte es gegen den neuerlichen Pokalsieger und Erzrivalen Roter Stern dank eines furios aufspielenden Bogdanović, der mehr als 30 Punkte pro Spiel in der Finalserie erzielte und als Most Valuable Player ausgezeichnet wurde, zur 13. Titelverteidigung in Serie. Nach der verpassten ABA-Liga-Finalteilnahme durfte Partizan jedoch im Unterschied zu Roter Stern an der folgenden EuroLeague 2014/15 nicht mehr teilnehmen.
 Bogdanović wurde im Draft der am höchsten dotierten Profiliga NBA von den Phoenix Suns an 27. Position bereits in der ersten Runde ausgewählt. Trotzdem einigte er sich mit dem türkischen Meister Fenerbahçe Ülker im Sommer 2014 auf einen Vierjahresvertrag, bei dem er unter der serbischen Trainerlegende Željko Obradović zusammen mit unter anderem Jan Veselý, bereits in der ersten Partizan-Saison sein Mannschaftskamerad, und zunächst auch Landsmann Nemanja Bjelica spielte.
 Beim ersten Endrundenturnier des neuen Nationaltrainers Aleksandar Đorđević, wie Vereinstrainer Obradović ein früherer Point Guard von Partizan, erreichte Bogdanović mit der serbischen Auswahl bei der WM-Endrunde 2014 in Spanien das Finale, in dem man dem überlegenen Titelverteidiger Vereinigte Staaten, der kein Spiel mit weniger als 20 Punkten gewann, schließlich mit 92:129 unterlag. Nachdem Serbien mit nur zwei Siegen in fünf Vorrundenspielen ins Turnier gestartet war, war Bogdanović Topscorer im Achtelfinale mit 21 Punkten beim 90:72-Erfolg gegen die in der Vorrunde unbesiegten Griechen. In den Viertelfinal-Play-offs der EuroLeague 2014/15 konnte Fenerbahçe Titelverteidiger Maccabi Tel Aviv glatt in drei Spielen bezwingen, verlor jedoch beide Spiele beim Final Four und erreichte mit dem vierten Platz trotzdem die bislang beste Platzierung in diesem Wettbewerb. Bogdanović wurde zum zweiten Mal in Folge mit der Rising Star Trophy ausgezeichnet. Nachdem Fenerbahçe bereits das Pokalfinale gegen den Lokalrivalen Anadolu Efes SK verloren hatte, verlor man auch recht überraschend als Titelverteidiger die Play-off-Halbfinalserie der türkischen Meisterschaft gegen den späteren erstmaligen Titelgewinner Pınar Karşıyaka.
 Bei der EM-Endrunde 2015 blieb Serbien bei der turnierinternen Vorrunde in Berlin unbesiegt, doch in den K.-o.-Runden in Lille verlor man schließlich das Halbfinale gegen Litauen und anschließend auch gegen Gastgeber Frankreich, so dass Bogdanović auch im Herren-Bereich den ihm wohl bekannten vierten Platz in einer EM-Endrunde erzielte.
 Karriere-Statistiken
 NBA
 Reguläre Saison
 Play-offs
 Weblinks
 BOGDANOVIC, BOGDAN – Spielerprofil auf den Webseiten der EuroLeague ()
 Bogdanović, Bogdan – Turkish Basketball League Player – Spielerprofil auf den Webseiten von TBLStat.net (englisch/türkisch)
 ABA – Player: Bogdan Bogdanović – Profil auf den Webseiten der ABA-Liga (englisch)
 Einzelnachweise
 Serbischer Meister (Basketball)
 Olympiateilnehmer (Serbien)
 Teilnehmer der Olympischen Sommerspiele 2016
 Basketballnationalspieler (Serbien)
 Person (Partizan Belgrad)
 Serbe
 Geboren 1992
 Mann


type: legislation

jurisdiction: EU

text:
 EUROPOS KOMISIJA
 Briuselis, 2015 08 05
 COM(2015) 390 final
 2015/0170(NLE)
 Pasiūlymas
 TARYBOS SPRENDIMAS
 dėl pozicijos, kurios Europos Sąjungos vardu turi būti laikomasi Asociacijos komitete prekybos klausimais, įsteigtame Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu
 AIŠKINAMASIS MEMORANDUMAS
 1.PASIŪLYMO APLINKYBĖS
 Pasiūlymo pagrindas ir tikslai
 Pridedamas pasiūlymas yra teisinė priemonė, kuria nustatoma Sąjungos pozicija, kurios jos vardu turi būti laikomasi Sąjungos ir trečiosios šalies asociacijos susitarimu įsteigtame organe. Šis pasiūlymas susijęs su Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo (toliau – Susitarimas) įgyvendinimu.
 Susitarimas pasirašytas 2014 m. birželio 27 d. ir nuo 2014 m. rugsėjo 1 d. taikomas laikinai, kol jį ratifikuos valstybės narės. 2014 m. birželio 16 d. Tarybos sprendimu 2014/492/ES
 1
 Susitarimo pasirašymas ir tam tikrų jo nuostatų laikinas taikymas patvirtintas Europos Sąjungos ir Europos atominės energijos bendrijos bei jų valstybių narių vardu.
 Susitarimu įsteigtas Asociacijos komitetas prekybos klausimais stebi Susitarimo V antraštinės dalies (Prekyba ir su prekyba susiję klausimai) įgyvendinimą ir sprendžia susijusius klausimus. Šis komitetas, siekdamas tinkamai taikyti ginčų sprendimo procedūras, turi sudaryti arbitrų sąrašą, nurodytą Susitarimo 404 straipsnyje.
 Derėjimas su esamomis šios politikos srities nuostatomis
 Šiuo pasiūlymu įgyvendinama Sąjungos bendra prekybos su Rytų partnerystės šalimi politika, remiantis minėto Susitarimo nuostatomis. Juo siekiama nustatyti reikiamas institucines priemones, leisiančias Sąjungai ir Moldovos Respublikai veiksmingai spręsti su Susitarimo taikymu ir aiškinimu susijusius dvišalius ginčus. Pasiūlymas dera su Sąjungos požiūriu į ginčų sprendimo taisykles, suderėtas rengiant laisvosios prekybos susitarimus su kitais prekybos partneriais arba įtrauktas į tokius susitarimus.
 Derėjimas su kitomis Sąjungos politikos sritimis
 Šis pasiūlymas dera su kitomis Sąjungos išorės politikos sritimis, susijusiomis su Moldovos Respublika, visų pirma su Europos kaimynystės politika ir vystomojo bendradarbiavimo politika, ir šias politikos sritis papildo.
 2.Teisinis pagrindas, subsidiarumo ir proporcingumo principai
 Teisinis pagrindas
 Teisinis pagrindas, kuriuo remiantis nustatoma pozicija, kurios Sąjunga turi laikytis Sąjungos ir Moldovos Respublikos susitarimu įsteigtuose komitetuose, yra Sutartis dėl Europos Sąjungos veikimo (SESV), visų pirma jos 207 straipsnio 4 dalis kartu su 218 straipsnio 9 dalimi.
 Subsidiarumo principas (neišimtinei kompetencijai)
 SESV 3 straipsnyje nustatyta, kad bendra prekybos politika priklauso išimtinei Sąjungos kompetencijai. Todėl subsidiarumo principas netaikomas.
 Proporcingumo principas
 Šis pasiūlymas būtinas tarptautiniams Sąjungos įsipareigojimams, nustatytiems Susitarime su Moldovos Respublika, įgyvendinti.
 Priemonės pasirinkimas
 Šis pasiūlymas pagrįstas SESV 218 straipsnio 9 dalimi, kurioje nustatyta, kad tokiais atvejais priimamas Tarybos sprendimas. Kitų teisinių priemonių, kuriomis būtų galima pasiekti šio pasiūlymo tikslo, nenumatyta.
 3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
 Ex-post vertinimas ir (arba) galiojančių teisės aktų tinkamumo patikros
 Netaikoma.
 Konsultacijos su suinteresuotosiomis šalimis
 Šiam pasiūlymui konsultacijų su suinteresuotosiomis šalimis reikalavimas netaikomas.
 Tiriamųjų duomenų rinkimas ir naudojimas
 Komisija atsižvelgė į informaciją, kurią pastaraisiais metais valstybės narės teikė apie Sąjungos piliečius, tinkamus ir kvalifikuotus dalyvauti arbitražo procedūrose dėl ginčų, susijusių su Sąjungos prekybos susitarimais.
 Poveikio vertinimas
 Pasiūlymas susijęs su Sąjungos ir Moldovos Respublikos susitarimo, visų pirma jo V antraštinės dalies dėl prekybos ir su prekyba susijusių klausimų, institucinių aspektų įgyvendinimu. Jis neturi poveikio Sąjungos ekonominei, socialinei ar aplinkos politikai. Susitarimas laikinai taikomas nuo 2014 m. rugsėjo 1 d. ir įgyvendinamas dar labai neseniai.
 Reglamentavimo kokybė ir supaprastinimas
 Sąjungos ir Moldovos Respublikos susitarimui programa REFIT netaikoma; juo nenustatoma jokių sąnaudų MVĮ ir dėl jo nekyla jokių su skaitmenine aplinka susijusių klausimų.
 Pagrindinės teisės
 Pasiūlymas nedaro poveikio pagrindinių teisių apsaugai.
 4.POVEIKIS BIUDŽETUI
 Netaikoma.
 5.KITI ASPEKTAI
 Įgyvendinimo planai ir stebėjimo, vertinimo ir ataskaitų teikimo taisyklės
 Susitarimo įgyvendinimą reguliariai vertina ES ir Moldovos Respublikos asociacijos taryba. Europos Komisija taip pat įsipareigojo kasmet pranešti Europos Parlamentui apie Susitarimo V antraštinės dalies (Prekyba ir su prekyba susiję klausimai) įgyvendinimą, taip pat apie į šį pasiūlymą įtrauktus klausimus.
 Aiškinamieji dokumentai (direktyvoms)
 Netaikoma.
 Išsamus konkrečių šio pasiūlymo nuostatų paaiškinimas
 Pasiūlymu siekiama nustatyti Sąjungos poziciją dėl Sąjungos ir Moldovos Respublikos susitarimo dalies, skirtos prekybai, įgyvendinimo. Susitarimo V antraštinėje dalyje (Prekyba ir su prekyba susiję klausimai) yra 14 skyrius (Ginčų sprendimas), kuriuo nustatoma Susitarimo šalių ginčų, susijusių su prekyba ir prekybai skirtos Susitarimo dalies taikymu ar aiškinimu, sprendimo tvarka. Pagal 14 skyriuje nustatytą arbitražo procedūrą šalis ieškovė gali prašyti sudaryti arbitražo kolegiją dvišaliam ginčui spręsti. Kolegijos sudarymo taisyklės nustatytos Susitarimo 404 straipsnyje. Susitarime nurodyta, kad turi būti sudarytas asmenų, tinkamų būti arbitrais, sąrašas. Atitinkamai su Moldovos Respublikos Vyriausybe aptartas asmenų, norinčių ir galinčių būti arbitrais, sąrašo projektas, į kurį įtraukti penki Sąjungos kandidatai, penki Moldovos Respublikos kandidatai ir penki trečiųjų šalių piliečiai, kurie galėtų būti arbitražo kolegijos pirmininkais. Šis sąrašas bus naudojamas, jei reikės sudaryti arbitražo kolegiją.
 2015/0170 (NLE)
 Pasiūlymas
 TARYBOS SPRENDIMAS
 dėl pozicijos, kurios Europos Sąjungos vardu turi būti laikomasi Asociacijos komitete prekybos klausimais, įsteigtame Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu
 EUROPOS SĄJUNGOS TARYBA,
 atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
 atsižvelgdama į Europos Komisijos pasiūlymą,
 kadangi:
 (1)Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo (toliau – Susitarimas) 464 straipsnio 3 ir 4 dalyse nurodyta, kad dalis Susitarimo taikoma laikinai, kaip nustatyta Sąjungos;
 (2)Tarybos sprendimo 2014/492/ES
 2
 3 straipsnyje nurodyta, kurios Susitarimo nuostatos turi būti taikomos laikinai, tarp jų – Asociacijos komiteto prekybos klausimais įsteigimo ir veikimo nuostatos ir ginčų sprendimo nuostatos. Susitarimo 464 straipsnio 4 dalyje nurodyta, kad šios nuostatos laikinai taikomos nuo 2014 m. rugsėjo 1 d.;
 (3)Susitarimo 404 straipsnio 1 dalyje nurodyta, kad pagal Susitarimo 438 straipsnio 4 dalį sudarytas Asociacijos komitetas prekybos klausimais ne vėliau kaip per šešis mėnesius nuo Susitarimo laikino taikymo pradžios, nustatytos 464 straipsnio 5 dalyje, sudaro asmenų, galinčių būti arbitrais ginčų sprendimo procedūrose, sąrašą;
 (4)remiantis Susitarimo 404 straipsnio 1 dalimi, potencialių arbitražo kolegijos narių sąrašo projektas, į kurį įtraukti penki Sąjungos kandidatai, penki Moldovos Respublikos kandidatai ir penki trečiųjų šalių piliečiai, kurie galėtų būti arbitražo kolegijos pirmininkais, aptartas su Moldovos Respublikos Vyriausybe;
 (5)todėl reikėtų nustatyti poziciją, kurios Sąjungos vardu turi būti laikomasi Asociacijos komitete prekybos klausimais dėl asmenų, galinčių būti arbitrais ginčų sprendimo procedūrose, sąrašo,
 PRIĖMĖ ŠĮ SPRENDIMĄ:
 1 straipsnis
 Pozicija, kurios Sąjungos vardu turi būti laikomasi Asociacijos komitete prekybos klausimais dėl asmenų, galinčių būti arbitrais ginčų sprendimo procedūrose, sąrašo patvirtinimo, grindžiama minėto komiteto sprendimo projektu, pridedamu prie šio sprendimo.
 Neesminiams sprendimo projekto pakeitimams Sąjungos atstovai Asociacijos komitete prekybos klausimais gali pritarti be papildomo Tarybos sprendimo.
 2 straipsnis
 Šis sprendimas įsigalioja jo priėmimo dieną.
 Priimta Briuselyje
 Tarybos vardu
 Pirmininkas
 (1)
 OL L 260, 2014 8 30, p. 1.
 (2)
 2014 m. birželio 16 d. Tarybos sprendimas 2014/492/ES dėl Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo pasirašymo Europos Sąjungos vardu ir laikino taikymo (OL L 260, 2014 8 30, p. 1).
 ---documentbreak---
 EUROPOS KOMISIJA
 Briuselis, 2015 08 05
 COM(2015) 390 final
 PRIEDAS
 prie
 Pasiūlymo dėl Tarybos sprendimo
 dėl pozicijos, kurios Europos Sąjungos vardu turi būti laikomasi Asociacijos komitete prekybos klausimais, įsteigtame Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu
 Projektas
 ES ir MOLDOVOS RESPUBLIKOS Asociacijos komiteto prekybos klausimais sprendimas Nr. 1/2015
 2015 m. ... .. d.
 dėl arbitrų sąrašo, nurodyto Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo 404 straipsnio 1 dalyje, sudarymo
 ASOCIACIJOS KOMITETAS PREKYBOS KLAUSIMAIS,
 atsižvelgdamas į Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimą, pasirašytą 2014 m. birželio 27 d. Briuselyje, ypač į jo 404 straipsnio 1 dalį,
 kadangi:
 (1)Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo (toliau – Susitarimas) 464 straipsnyje nurodyta, kad tam tikros Susitarimo dalys, įskaitant nuostatą dėl arbitrų sąrašo sudarymo, laikinai taikomos nuo 2014 m. rugsėjo 1 d.;
 (2)Susitarimo 404 straipsnio 1 dalyje nurodyta, kad pagal Susitarimo 438 straipsnio 4 dalį sudarytas Asociacijos komitetas prekybos klausimais turi sudaryti 15 asmenų, galinčių būti arbitrais, sąrašą,
 PRIĖMĖ ŠĮ SPRENDIMĄ:
 1 straipsnis
 Siekiant įgyvendinti Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo 404 straipsnio 1 dalį, asmenų, galinčių būti arbitrais, sąrašai pateikiami šio sprendimo priede.
 2 straipsnis
 Šis sprendimas įsigalioja jo priėmimo dieną.
 Priimta ... ...
 Asociacijos komiteto prekybos klausimais
 vardu
 Pirmininkas
 PRIEDAS
 SUSITARIMO 404 STRAIPSNIO 1 DALYJE NURODYTAS ARBITRŲ SĄRAŠAS
 Moldovos Respublikos pasiūlyti arbitrai
 1.Sergiu BĂIEŞU
 2.Eduard SERBENCO
 3.Lilia GRIBINCEA
 4.Octavian CAZAC
 5.Mihail BURUIANĂ
 Europos Sąjungos pasiūlyti arbitrai
 1.Claus–Dieter EHLERMANN
 2.Giorgio SACERDOTI
 3.Jacques BOURGEOIS
 4.Pieter Jan KUIJPER
 5.Ramon TORRENT
 Pirmininkai
 1.David UNTERHALTER (Pietų Afrika)
 2.Merit JANOW (Jungtinės Amerikos Valstijos)
 3.
 William DAVEY (Jungtinės Amerikos Valstijos)
 4.
 Leora BLUMBERG (Pietų Afrika)
 5.
 Helge SELAND (Norvegija)


text:
 23.2.2021
 SL
 Uradni list Evropske unije
 L 62/24
 IZVEDBENA UREDBA KOMISIJE (EU) 2021/280
 z dne 22. februarja 2021
 o spremembi uredb (EU) 2015/1222, (EU) 2016/1719, (EU) 2017/2195 in (EU) 2017/1485 za njihovo uskladitev z Uredbo (EU) 2019/943
 (Besedilo velja za EGP)
 EVROPSKA KOMISIJA JE –
 ob upoštevanju Pogodbe o delovanju Evropske unije,
 ob upoštevanju Uredbe (EU) 2019/943 Evropskega parlamenta in Sveta z dne 5. junija 2019 o notranjem trgu električne energije (1) ter zlasti člena 59(1) in (2) ter člena 60(1) Uredbe,
 ob upoštevanju naslednjega:
 (1)
 Uvedba harmoniziranih pravil o trgovanju z električno energijo in obratovanju omrežja z omrežnimi kodeksi in smernicami za električno energijo se je izkazala za ključno pri ustvarjanju povezanega trga električne energije v Uniji.
 (2)
 Uredba Komisije (EU) 2015/1222 (2), Uredba Komisije (EU) 2016/1719 (3), Uredba Komisije (EU) 2017/2195 (4) in Uredba Komisije (EU) 2017/1485 (5) določajo pomembna pravila za dobro delovanje notranjega trga električne energije, saj so v njih podrobno navedena pravila, ki jih morajo regulativni organi upoštevati pri skupnem opredeljevanju pogojev ali metodologij, ki so potrebni za uskladitev trgovanja z električno energijo in obratovanja omrežja v Uniji.
 (3)
 Praksa s postopkom sprejemanja pogojev in metodologij je pokazala, da bi bilo treba pojasniti dva vidika postopka sprejemanja.
 (4)
 V uredbah (EU) 2019/942 Evropskega parlamenta in Sveta (6) in (EU) 2019/943 je bil spremenjen regulativni okvir notranjega trga električne energije, vključno s postopkom soglasja o pogojih ali metodologijah.
 (5)
 V skladu s členom 5(2) Uredbe (EU) 2019/942 vse pogoje ali metodologije, za katere je bila prej potrebna odobritev s strani vseh regulativnih organov, zdaj odobri neposredno Agencija za sodelovanje evropskih energetskih regulatorjev (v nadaljnjem besedilu: Agencija). Uredbi (EU) 2019/942 in (EU) 2019/943 določata tudi, da imajo nacionalni regulativni organi in Agencija pravico revidirati in spremeniti predloge glede pogojev ali metodologij, ki jih predložijo operaterji prenosnih sistemov (OPS) in imenovani operaterji trga električne energije (IOTEE).
 (6)
 Uredbi (EU) 2019/942 in (EU) 2019/943 določata tudi, da so nacionalni regulatorji in Agencija pristojni za sprejetje dokončnega besedila pogojev ali metodologij in da imajo pravico do revizije in spremembe predlogov, ki jih podajo OPS ali IOTEE, da bi zagotovili, da so v skladu s cilji uredb (EU) 2015/1222, (EU) 2016/1719, (EU) 2017/2195 in (EU) 2017/1485 ter da prispevajo k povezovanju trgov, nediskriminaciji, učinkoviti konkurenci in pravilnemu delovanju trga električne energije.
 (7)
 Te spremembe bi bilo treba upoštevati v uredbah (EU) 2015/1222, (EU) 2016/1719, (EU) 2017/2195 in (EU) 2017/1485.
 (8)
 Zaradi izkušenj z obstoječim postopkom priprave pogojev ali metodologij, vključno z nedavno sodno prakso, in zamud pri dogovarjanju o nekaterih pogojih ali metodologijah je treba revidirati regulativni postopek opredeljevanja pogojev ali metodologij, da bi zagotovili njihovo pravočasno sprejetje.
 (9)
 V skladu z nedavno sodno prakso Sodišča (7) Uredba (EU) 2015/1222 dovoljuje vsakemu nacionalnemu regulativnemu organu, da zahteva spremembe predlogov za pogoje ali metodologije s strani OPS ali IOTEE. Zaradi te možnosti bi lahko prišlo do več zaporednih posameznih zahtev za spremembo in ustreznih sprememb predlogov pogojev ali metodologij, ki ne bi imele realne možnosti za pravočasno odobritev in izvajanje. To ne bi samo povzročalo velikih zamud pri pripravi pogojev ali metodologij, ampak bi zaradi neusklajenih posameznih zahtev za spremembo predlogov za pogoje ali metodologije lahko prišlo do pravne negotovosti, saj ne bi bilo jasno, katera zahteva za spremembo naj bi na koncu prevladala. Da ne bi prihajalo do tega, bi bilo treba v uredbah (EU) 2015/1222, (EU) 2016/1719, (EU) 2017/2195 in (EU) 2017/1485 določiti jasen postopek za uskladitev zahtev za spremembo pogojev ali metodologij.
 (10)
 Postopek usklajenih odločitev o pogojih ali metodologijah je v uredbah (EU) 2015/1222, (EU) 2016/1719, (EU) 2017/2195 in (EU) 2017/1485 popolnoma enak. Popolnoma enak je tudi postopek za spremembo navedenih štirih uredb. Zato je primerno sprejeti spremembe navedenih štirih uredb z eno samo uredbo o spremembi.
 (11)
 Ukrepi iz te uredbe so v skladu z mnenjem odbora iz člena 67(2) Uredbe (EU) 2019/943 –
 SPREJELA NASLEDNJO UREDBO:
 Člen 1
 Spremembe Uredbe (EU) 2015/1222
 Člen 9 Uredbe (EU) 2015/1222 se nadomesti z naslednjim:
 „Člen 9
 Sprejetje pogojev ali metodologij
 1. Sistemski operaterji prenosnih omrežij in IOTEE pripravijo pogoje ali metodologije, potrebne v skladu s to uredbo, ter jih predložijo v odobritev Agenciji ali pristojnim regulativnim organom v ustreznih rokih iz te uredbe. V izjemnih primerih, predvsem če se zaradi okoliščin, na katere sistemski operaterji prenosnih omrežij ali IOTEE nimajo vpliva, ni mogoče držati roka, lahko roke za pogoje ali metodologije podaljša Agencija po postopkih v skladu z odstavkom 6, vsi pristojni regulativni organi skupaj po postopkih v skladu z odstavkom 7 in pristojni regulativni organ po postopkih v skladu z odstavkom 8.
 Če mora predlog pogojev ali metodologij v skladu s to uredbo razviti in o njem doseči soglasje več kot en sistemski operater prenosnega omrežja ali IOTEE, udeleženi sistemski operaterji prenosnih omrežij in IOTEE tesno sodelujejo. Sistemski operaterji prenosnih omrežij s pomočjo ENTSO za električno energijo in vseh IOTEE redno obveščajo pristojne regulativne organe in Agencijo o napredku pri razvoju teh pogojev ali metodologij.
 2. Če sistemski operaterji prenosnih omrežij ali IOTEE pri odločanju o predlogih za pogoje ali metodologije iz odstavka 6 ne morejo doseči dogovora, odločajo z glasovanjem s kvalificirano večino. Kvalificirana večina se doseže znotraj vsakega ustreznega glasovalnega razreda sistemskih operaterjev prenosnih omrežij in IOTEE. Za kvalificirano večino za predloge iz odstavka 6 je potrebna večina:
 (a)
 sistemskih operaterjev prenosnih omrežij ali IOTEE, ki predstavljajo najmanj 55 % držav članic, in
 (b)
 sistemskih operaterjev prenosnih omrežij ali IOTEE, ki predstavljajo države članice, v katerih je najmanj 65 % prebivalcev Unije.
 Manjšina, ki lahko prepreči sprejetje sklepov o predlogih za pogoje ali metodologije iz odstavka 6, mora vključevati sistemske operaterje prenosnih omrežij ali IOTEE, ki predstavljajo najmanj štiri države članice, v nasprotnem primeru se šteje, da je kvalificirana večina dosežena.
 Pri odločitvah sistemskih operaterjev prenosnih omrežij o predlogih za pogoje ali metodologije iz odstavka 6 se dodeli po en glas na državo članico. Če je na ozemlju države članice več kot en sistemski operater prenosnega omrežja, država članica razdeli glasovalne pravice med sistemske operaterje prenosnih omrežij.
 Pri odločanju IOTEE o predlogih za pogoje ali metodologije iz odstavka 6 se dodeli po en glas na državo članico. Vsak IOTEE ima število glasov, ki je enako številu držav članic, v katerih je določen. Če je na ozemlju države članice določen več kot en IOTEE, država članica razdeli glasovalne pravice med IOTEE ob upoštevanju količine električne energije, ki je bila vključena v transakcije posameznega IOTEE v navedeni državi članici v preteklem poslovnem letu.
 3. Razen pri členu 43(1), členu 44, členu 56(1), členu 63 in členu 74(1), če sistemski operaterji prenosnih omrežij pri odločanju o predlogih za pogoje ali metodologije iz odstavka 7 ne morejo doseči dogovora, zadevne regije pa sestavlja več kot pet držav članic, odločajo z glasovanjem s kvalificirano večino. Kvalificirana večina se doseže znotraj vsakega ustreznega glasovalnega razreda sistemskih operaterjev prenosnih omrežij in IOTEE. Za kvalificirano večino pri predlogih za pogoje ali metodologije iz odstavka 7 je potrebna večina:
 (a)
 sistemskih operaterjev prenosnih omrežij, ki predstavljajo najmanj 72 % zadevnih držav članic, in
 (b)
 sistemskih operaterjev prenosnih omrežij, ki predstavljajo države članice, v katerih je najmanj 65 % prebivalcev zadevne regije.
 Manjšina, ki lahko prepreči sprejetje sklepov o predlogih za pogoje ali metodologije iz odstavka 7, mora vključevati vsaj najmanjše število sistemskih operaterjev prenosnega omrežja, ki predstavljajo več kot 35 % prebivalcev udeleženih držav članic, ter sistemske operaterje prenosnega omrežja, ki predstavljajo najmanj eno dodatno zadevno državo članico, v nasprotnem primeru se šteje, da je kvalificirana večina dosežena.
 Sistemski operaterji prenosnega omrežja, ki odločajo o predlogih za pogoje ali metodologije iz odstavka 7 v zvezi z regijami, ki jih sestavlja pet držav članic ali manj, odločajo s soglasjem.
 Pri odločitvah sistemskih operaterjev prenosnih omrežij o predlogih za pogoje ali metodologije iz odstavka 7 se dodeli po en glas na državo članico. Če je na ozemlju države članice več kot en sistemski operater prenosnega omrežja, država članica razdeli glasovalne pravice med sistemske operaterje prenosnih omrežij.
 IOTEE, ki odločajo o predlogih za pogoje ali metodologije iz odstavka 7, odločajo s soglasjem.
 4. Če sistemski operaterji prenosnih omrežij ali IOTEE ne predložijo začetnega ali spremenjenega predloga za pogoje ali metodologije pristojnim regulativnim organom ali Agenciji v skladu z odstavki 6–8 ali 12 v rokih iz te uredbe, pristojnim regulativnim organom in Agenciji predložijo ustrezne osnutke predlogov pogojev ali metodologij ter pojasnijo, zakaj se niso dogovorili. Agencija, vsi pristojni regulativni organi skupaj ali pristojni regulativni organ sprejmejo ustrezne ukrepe za sprejetje potrebnih pogojev ali metodologij v skladu z odstavkom 6, 7 ali 8, npr. tako, da zahtevajo spremembe ali osnutke revidirajo in dopolnijo v skladu s tem odstavkom, tudi če ni bil predložen osnutek, ter jih odobrijo.
 5. Vsak regulativni organ oziroma, kadar je primerno, Agencija odobri pogoje ali metodologije, uporabljene za izračun ali določitev enotnega spajanja trgov za dan vnaprej in znotraj dneva, ki so jih razvili sistemski operaterji prenosnih omrežij in IOTEE. Odgovorni so za odobritev pogojev ali metodologij iz odstavkov 6, 7 in 8. Agencija ali pristojni regulativni organi pred odobritvijo pogojev in metodologij predloge po potrebi revidirajo po posvetovanju z zadevnimi sistemskimi operaterji prenosnih omrežij ali IOTEE, da bi zagotovili, da ustrezajo namenu te uredbe ter prispevajo k povezovanju trgov, nediskriminaciji, učinkoviti konkurenci in pravilnemu delovanju trga.
 6. Agencija odobri predloge za naslednje pogojev ali metodologije in njihovih sprememb:
 (a)
 načrt skupnega izvajanja funkcij OST v skladu s členom 7(3);
 (b)
 območja določanja zmogljivosti v skladu s členom 15(1);
 (c)
 metodologijo zbiranja podatkov o proizvodnji in obremenitvi v skladu s členom 16(1);
 (d)
 metodologijo skupnega modela omrežja v skladu s členom 17(1);
 (e)
 predlog za harmonizirano metodologijo izračuna zmogljivosti v skladu s členom 21(4);
 (f)
 varnostno metodologijo v skladu s členom 36(3);
 (g)
 algoritem, ki ga predložijo IOTEE v skladu s členom 37(5), vključno s sklopi zahtev sistemskih operaterjev prenosnih omrežij in IOTEE za razvoj algoritma v skladu s členom 37(1);
 (h)
 produkte, ki jih lahko IOTEE upoštevajo pri postopku enotnega spajanja trgov za dan vnaprej in znotraj dneva v skladu s členoma 40 in 53;
 (i)
 najvišje in najnižje cene v skladu s členoma 41(1) in 54(2);
 (j)
 metodologijo za določanje cen pri trgovanju znotraj dneva, ki jo je treba pripraviti v skladu s členom 55(1);
 (k)
 čas odprtja trgovanja med območji na trgu znotraj dneva in čas zaprtja trgovanja med območji na trgu znotraj dneva v skladu s členom 59(1);
 (l)
 rok za čvrstost zmogljivosti za dan vnaprej v skladu s členom 69;
 (m)
 metodologijo razdeljevanja prihodka od dražb v skladu s členom 73(1).
 7. Predloge za naslednje pogoje ali metodologije in njihove spremembe odobrijo vsi regulativni organi zadevne regije:
 (a)
 skupno metodologijo za izračun zmogljivosti v skladu s členom 20(2);
 (b)
 odločitve o uvedbi in odlogu uvedbe izračuna zmogljivosti, ki temelji na pretokih moči, v skladu s členom od 20(2) do (6) ter o izjemah v skladu s členom 20(7);
 (c)
 metodologijo za usklajeno ponovno dispečiranje in kompenzacijske posle v skladu s členom 35(1);
 (d)
 skupne metodologije za izračun načrtovanih izmenjav v skladu s členoma 43(1) in 56(1);
 (e)
 nadomestne postopke v skladu s členom 44;
 (f)
 dopolnilne regionalne dražbe v skladu s členom 63(1);
 (g)
 pogoje za zagotavljanje eksplicitne dodelitve v skladu s členom 64(2);
 (h)
 metodologijo za delitev stroškov pri ponovnem dispečiranju ali kompenzacijskih poslih v skladu s členom 74(1).
 8. Naslednje pogoje ali metodologije in vse njihove spremembe odobri vsak posamezni regulativni ali drug pristojni organ zadevne države članice:
 (a)
 če je primerno, določitev IOTEE in preklic ali začasno razveljavitev določitve v skladu s členom 4(2), (8) in (9);
 (b)
 če je mogoče, pristojbine ali metodologije za izračun pristojbin IOTEE, povezanih s trgovanjem na trgih za dan vnaprej in znotraj dneva v skladu s členom 5(1);
 (c)
 predloge posameznih sistemskih operaterjev prenosnih omrežij za pregled konfiguracije trgovalnega območja v skladu s členom 32(1)(d);
 (d)
 po potrebi predlog za dodeljevanje prenosne zmogljivosti med trgovalnimi območji in druge ureditve v skladu s členoma 45 in 57;
 (e)
 stroške dodeljevanja zmogljivosti in upravljanja prezasedenosti v skladu s členi od 75 do 79;
 (f)
 če je mogoče, delitev regionalnih stroškov enotnega spajanja trgov za dan vnaprej in znotraj dneva v skladu s členom 80(4).
 9. Predlog pogojev ali metodologij vključuje predlagani časovni okvir za njihovo izvajanje in opis njihovega pričakovanega vpliva na cilje te uredbe. Predlogi za pogoje ali metodologije, za katere je v skladu s členom 7 potrebna odobritev več regulativnih organov, se predložijo Agenciji v enem tednu od njihove predložitve regulativnim organom. Predlogi za pogoje ali metodologije, za katere je potrebna odobritev enega regulativnega organa v skladu z odstavkom 8, se lahko predložijo Agenciji v enem mesecu od predložitve po presoji regulativnega organa, na zahtevo Agencije pa se predložijo v informativne namene v skladu s členom3(2) Uredbe (EU) 2019/942, če Agencija meni, da ima predlog čezmejni učinek. Agencija na zahtevo pristojnih regulativnih organov v treh mesecih izda mnenje o predlogih za pogoje ali metodologije.
 10. Če je za odobritev pogojev ali metodologij v skladu z odstavkom 7 ali spremembe v skladu z odstavkom 12 potrebna odločitev več kot enega regulativnega organa, se pristojni regulativni organi z namenom sprejetja dogovora posvetujejo, tesno medsebojno sodelujejo in se usklajujejo. Kadar je mogoče, pristojni regulativni organi upoštevajo mnenje Agencije. Regulativni organi oziroma Agencija, kadar je za to pristojna, sprejmejo odločitve o predloženih pogojih ali metodologijah v skladu z odstavki 6, 7 in 8 v šestih mesecih od datuma, ko Agencija ali regulativni organ ali, če je primerno, zadnji zadevni regulativni organ prejme pogoje ali metodologije. To obdobje začne teči na dan, ki sledi dnevu, na katerega je bil predlog predložen Agenciji v skladu z odstavkom 6, zadnjemu zadevnemu regulativnemu organu v skladu z odstavkom 7 ali, če je ustrezno, regulativnemu organu v skladu z odstavkom 8.
 11. Če regulativni organi ne morejo doseči dogovora v časovnem obdobju iz odstavka 10, ali na njihovo skupno zahtevo ali na zahtevo Agencije v skladu s tretjim pododstavkom člena 5(3) Uredbe (EU) 2019/942 Agencija sprejme odločitev o predloženih predlogih za pogoje ali metodologije v šestih mesecih v skladu s členom 5(3) in drugim pododstavkom člena 6(10) Uredbe (EU) 2019/942.
 12. Če Agencija ali vsi pristojni regulativni organi skupaj ali pristojni regulativni organ zaradi odobritve zahtevajo spremembo pogojev ali metodologij, predloženih v skladu z odstavki 6, 7 oziroma 8, zadevni sistemski operaterji prenosnih omrežij ali IOTEE v dveh mesecih od zahteve Agencije, pristojnih regulativnih organov ali pristojnega regulativnega organa predložijo predlog spremenjenih pogojev ali metodologij v odobritev. Agencija ali pristojni regulativni organi ali pristojni regulativni organ o spremenjenih pogojih ali metodologijah odločijo v dveh mesecih po njihovi predložitvi. Če pristojni regulativni organi ne morejo doseči dogovora o pogojih ali metodologijah v skladu z odstavkom 7 v roku dveh mesecev, ali na njihovo skupno zahtevo ali na zahtevo Agencije v skladu s tretjim pododstavkom člena 5(3) Uredbe (EU) 2019/942 Agencija sprejme odločitev o spremenjenih pogojih ali metodologijah v šestih mesecih v skladu s členom 5(3) in drugim pododstavkom člena 6(10) Uredbe (EU) 2019/942. Če zadevni sistemski operaterji prenosnih omrežij ali IOTEE ne predložijo predloga spremenjenih pogojev ali metodologij, se uporablja postopek iz odstavka 4 tega člena.
 13. Agencija ali vsi pristojni regulativni organi skupaj ali pristojni regulativni organ, če so pristojni za sprejetje pogojev ali metodologij v skladu z odstavki 6, 7 in 8, lahko zahtevajo predloge za spremembe teh pogojev ali metodologij in določijo rok za njihovo predložitev. Sistemski operaterji prenosnih omrežij ali IOTEE, pristojni za pripravo predloga pogojev ali metodologij, lahko regulativnim organom in Agenciji predlagajo spremembe.
 Predlogi za spremembe pogojev ali metodologij se predložijo v posvetovanje v skladu s postopkom iz člena 12 in se odobrijo v skladu s postopkom iz tega člena.
 14. Sistemski operaterji prenosnih omrežij in IOTEE, pristojni za uvedbo pogojev ali metodologij v skladu s to uredbo, te pogoje ali metodologije objavijo na internetu, ko jih odobrijo Agencija ali pristojni regulativni organi, oziroma, če taka odobritev ni potrebna, po njihovi uvedbi, razen kadar se takšne informacije štejejo za zaupne v skladu s členom 13.“
 Člen 2
 Spremembe Uredbe (EU) 2016/1719
 Člen 4 Uredbe (EU) 2016/1719 se nadomesti z naslednjim:
 „Člen 4
 Sprejetje pogojev ali metodologij
 1. Sistemski operaterji prenosnih omrežij pripravijo pogoje ali metodologije, potrebne v skladu s to uredbo, ter jih predložijo v odobritev Agenciji ali pristojnim regulativnim organom v ustreznih rokih iz te uredbe. V izjemnih primerih, predvsem če se zaradi okoliščin, na katere sistemski operaterji prenosnih omrežij nimajo vpliva, ni mogoče držati roka, lahko roke za pogoje ali metodologije podaljša Agencija po postopkih v skladu z odstavkom 6 in vsi pristojni regulativni organi skupaj po postopkih v skladu z odstavkom 7. Če mora predlog za pogoje ali metodologije v skladu s to uredbo oblikovati in o njem doseči soglasje več kot en sistemski operater prenosnega omrežja, udeleženi operaterji prenosnih sistemov tesno sodelujejo. Sistemski operaterji prenosnih omrežij s pomočjo ENTSO-E o napredku pri pripravi teh pogojev ali metodologij redno obveščajo pristojne regulativne organe in Agencijo.
 2. Če sistemski operaterji prenosnih omrežij pri odločanju o predlogih za pogoje ali metodologije iz odstavka 6 ne morejo doseči dogovora, odločajo z glasovanjem s kvalificirano večino. Za kvalificirano večino za predloge v skladu z odstavkom 6 je potrebna večina:
 (a)
 sistemskih operaterjev prenosnega omrežja, ki predstavljajo najmanj 55 % držav članic, in
 (b)
 sistemskih operaterjev prenosnega omrežja, ki predstavljajo države članice, v katerih je vsaj 65 % prebivalstva Unije.
 Manjšina, ki lahko prepreči sprejetje sklepov o predlogih za pogoje ali metodologije iz odstavka 6, mora vključevati sistemske operaterje prenosnih omrežij, ki predstavljajo najmanj štiri države članice, v nasprotnem primeru se šteje, da je kvalificirana večina dosežena.
 Pri odločitvah sistemskih operaterjev prenosnih omrežij o predlogih za pogoje ali metodologije iz odstavka 6 se dodeli po en glas na državo članico. Če je na ozemlju države članice več kot en sistemski operater prenosnega omrežja, država članica razdeli glasovalne pravice med sistemske operaterje prenosnih omrežij.
 3. Če sistemski operaterji prenosnih omrežij pri odločanju o predlogih za pogoje ali metodologije iz odstavka 7 ne morejo doseči dogovora, zadevne regije pa sestavlja več kot pet držav članic, odločajo z glasovanjem s kvalificirano večino. Za kvalificirano večino za predloge v skladu z odstavkom 7 je potrebna večina:
 (a)
 sistemskih operaterjev prenosnih omrežij, ki predstavljajo najmanj 72 % zadevnih držav članic, in
 (b)
 sistemskih operaterjev prenosnih omrežij, ki predstavljajo države članice, v katerih je najmanj 65 % prebivalcev zadevne regije.
 Manjšina, ki lahko prepreči sprejetje sklepov o predlogih za pogoje ali metodologije iz odstavka 7, mora vključevati vsaj najmanjše število sistemskih operaterjev prenosnega omrežja, ki predstavljajo več kot 35 % prebivalcev udeleženih držav članic, ter sistemske operaterje prenosnega omrežja, ki predstavljajo najmanj eno dodatno zadevno državo članico, v nasprotnem primeru se šteje, da je kvalificirana večina dosežena.
 Sistemski operaterji prenosnega omrežja, ki odločajo o predlogih za pogoje ali metodologije iz odstavka 7 v zvezi z regijami, ki jih sestavlja pet držav članic ali manj, odločajo s soglasjem.
 Pri odločitvah sistemskih operaterjev prenosnih omrežij o predlogih za pogoje ali metodologije iz odstavka 7 se dodeli po en glas na državo članico. Če je na ozemlju države članice več kot en sistemski operater prenosnega omrežja, država članica razdeli glasovalne pravice med sistemske operaterje prenosnih omrežij.
 4. Če sistemski operaterji prenosnih omrežij ne predložijo začetnega ali spremenjenega predloga pogojev ali metodologij pristojnim regulativnim organom ali Agenciji v skladu z odstavki 6 in 7 ali 11 v rokih iz te uredbe, pristojnim regulativnim organom in Agenciji predložijo ustrezne osnutke predlogov za pogoje ali metodologije ter pojasnijo, zakaj se niso dogovorili. Agencija ali vsi pristojni regulativni organi skupaj sprejmejo ustrezne ukrepe za sprejetje potrebnih pogojev ali metodologij v skladu z odstavkom 6 oziroma 7, npr. tako, da zahtevajo spremembe ali osnutke revidirajo in dopolnijo v skladu s tem odstavkom, tudi če ni bil predložen osnutek, ter jih odobrijo.
 5. Vsak regulativni organ oziroma, če je ustrezno, Agencija je odgovorna za odobritev pogojev ali metodologij iz odstavkov 6 in 7. Agencija ali pristojni regulativni organi pred odobritvijo pogojev in metodologij predloge po potrebi revidirajo po posvetovanju z zadevnimi sistemskimi operaterji prenosnih omrežij, da bi zagotovili, da ustrezajo namenu te uredbe ter prispevajo k povezovanju trgov, nediskriminaciji, učinkoviti konkurenci in pravilnemu delovanju trga.
 6. Agencija odobri predloge za naslednje pogoje ali metodologije in njihove sprememb:
 (a)
 metodologijo zbiranja podatkov o proizvodnji in obremenitvi v skladu s členom 17;
 (b)
 metodologijo skupnega modela omrežja v skladu s členom 18;
 (c)
 zahteve za enotno platformo za dodeljevanje v skladu s členom 49;
 (d)
 harmonizirana pravila o dodeljevanju v skladu s členom 51;
 (e)
 metodologijo razdeljevanja prihodka od dražb v skladu s členom 57;
 (f)
 metodologijo delitve stroškov vzpostavitve, oblikovanja in delovanja enotne platforme za dodeljevanje v skladu s členom 59;
 (g)
 metodologijo delitve stroškov, nastalih zaradi zagotavljanja čvrstosti, in povračila za dolgoročne pravice do prenosa v skladu s členom 61.
 7. Predloge za naslednje pogoje ali metodologije in njihove spremembe odobrijo vsi regulativni organi zadevne regije:
 (a)
 metodologijo izračuna zmogljivosti v skladu s členom 10;
 (b)
 metodologijo delitve prenosne zmogljivosti med trgovalnimi območji v skladu s členom 16
 (c)
 regionalno zasnovo dolgoročnih pravic do prenosa v skladu s členom 31;
 (d)
 vzpostavitev nadomestnih postopkov v skladu s členom 42;
 (e)
 regionalne zahteve harmoniziranih pravil o dodeljevanju v skladu s členom 52, vključno z regionalnimi pravili za nadomestilo v skladu s členom 55.
 8. Predlog pogojev ali metodologij vključuje predlagani časovni okvir za njihovo izvajanje in opis njihovega pričakovanega vpliva na cilje te uredbe. Predlogi za pogoje ali metodologije, za katere je v skladu s členom 7 potrebna odobritev več ali vseh regulativnih organov, se predložijo Agenciji v enem tednu od njihove predložitve regulativnim organom. Agencija na zahtevo pristojnih regulativnih organov v treh mesecih izda mnenje o predlogih za pogoje ali metodologije.
 9. Če je za odobritev pogojev ali metodologij v skladu z odstavkom 7 ali spremembe v skladu z odstavkom 11 potrebna odločitev več kot enega regulativnega organa, se pristojni regulativni organi z namenom sprejetja dogovora posvetujejo, tesno medsebojno sodelujejo in se usklajujejo. Kadar je mogoče, pristojni regulativni organi upoštevajo mnenje Agencije. Regulativni organi oziroma Agencija, kadar je za to pristojna, sprejmejo odločitve o predloženih pogojih ali metodologijah v skladu z odstavkoma 6 in 7 v šestih mesecih od datuma, ko Agencija ali, če je primerno, zadnji zadevni regulativni organ prejme pogoje ali metodologije. To obdobje začne teči na dan, ki sledi dnevu, na katerega je bil predlog predložen Agenciji v skladu z odstavkom 6 ali zadnjemu zadevnemu regulativnemu organu v skladu z odstavkom 7.
 10. Če regulativni organi ne morejo doseči dogovora v časovnem obdobju iz odstavka 9, ali na njihovo skupno zahtevo ali na zahtevo Agencije v skladu s tretjim pododstavkom člena 5(3) Uredbe (EU) 2019/942 Agencija sprejme odločitev o predloženih predlogih za pogoje ali metodologije v šestih mesecih v skladu s členom 5(3) in drugim pododstavkom člena 6(10) Uredbe (EU) 2019/942.
 11. Če Agencija ali vsi regulativni organi zaradi odobritve skupaj zahtevajo spremembo pogojev ali metodologij, predloženih v skladu z odstavkoma 6 in 7, zadevni sistemski operaterji prenosnih omrežij v dveh mesecih od zahteve Agencije ali regulativnih organov v odobritev predložijo predlog za spremenjene pogoje ali metodologije. Agencija ali pristojni regulativni organi o spremenjenih pogojih ali metodologijah odločijo v dveh mesecih po njihovi predložitvi. Če pristojni regulativni organi ne morejo doseči dogovora o pogojih ali metodologijah v skladu z odstavkom 7 v roku dveh mesecev, ali na njihovo skupno zahtevo ali na zahtevo Agencije v skladu s tretjim pododstavkom člena 5(3) Uredbe (EU) 2019/942 Agencija sprejme odločitev o spremenjenih pogojih ali metodologijah v šestih mesecih v skladu s členom 5(3) in drugim pododstavkom člena 6(10) Uredbe (EU) 2019/942. Če zadevni sistemski operaterji prenosnih omrežij ne predložijo predloga za spremenjene pogoje ali metodologije, se uporablja postopek iz odstavka 4.
 12. Agencija ali pristojni regulativni organi skupaj, če so pristojni za sprejetje pogojev ali metodologij v skladu z odstavkoma 6 in 7, lahko zahtevajo predloge sprememb teh pogojev ali metodologij in določijo rok za njihovo predložitev. Sistemski operaterji prenosnih omrežij, pristojni za pripravo predloga pogojev ali metodologij, lahko regulativnim organom in Agenciji predlagajo spremembe.
 Predlogi za spremembe pogojev ali metodologij se predložijo v posvetovanje v skladu s postopkom iz člena 6 in se odobrijo v skladu s postopkom iz tega člena.
 13. Sistemski operaterji prenosnih omrežij, pristojni za uvedbo pogojev ali metodologij v skladu s to uredbo, te pogoje ali metodologije objavijo na internetu, ko jih odobrijo Agencija ali pristojni regulativni organi, oziroma, če taka odobritev ni potrebna, po njihovi uvedbi, razen kadar se takšne informacije štejejo za zaupne v skladu s členom 7.“
 Člen 3
 Spremembe Uredbe (EU) 2017/2195
 Členi od 4 do 7 Uredbe (EU) 2017/2195 se nadomestijo z naslednjim:
 „Člen 4
 Pogoji ali metodologije OPS
 1. OPS pripravijo pogoje ali metodologije, potrebne v skladu s to uredbo, ter jih v ustreznih rokih iz te uredbe predložijo v odobritev Agenciji v skladu s členom 5(2) ali ustreznim regulativnim organom v skladu s členom 5(3). V izjemnih primerih, predvsem če se zaradi okoliščin, na katere OPS nimajo vpliva, ni mogoče držati roka, lahko roke za pogoje ali metodologije podaljša Agencija po postopkih v skladu s členom 5(2), vsi ustrezni regulativni organi skupaj po postopkih v skladu s členom 5(3) in ustrezni regulativni organ po postopkih v skladu s členom 5(4).
 2. Če mora predlog pogojev ali metodologij v skladu s to uredbo oblikovati in o njem doseči soglasje več kot en sistemski operater prenosnega omrežja, udeleženi operaterji prenosnih sistemov tesno sodelujejo. Sistemski operaterji prenosnih omrežij s pomočjo ENTSO za električno energijo o napredku pri razvoju navedenih pogojev ali metodologij redno obveščajo ustrezne regulativne organe in Agencijo.
 3. Če operaterji prenosnih sistemov pri odločanju o predlogih za pogoje ali metodologije iz člena 5(2) ne morejo doseči dogovora, odločajo z glasovanjem s kvalificirano večino. Za kvalificirano večino za predloge iz člena 5(2) je potrebna večina:
 (a)
 OPS, ki predstavljajo najmanj 55 % držav članic, in
 (b)
 OPS, ki predstavljajo države članice, v katerih je vsaj 65 % prebivalstva Unije.
 Manjšina, ki lahko prepreči sprejetje sklepov o predlogih za pogoje ali metodologije iz člena 5(2), mora vključevati OPS, ki predstavljajo najmanj štiri države članice, v nasprotnem primeru se šteje, da je kvalificirana večina dosežena.
 4. Če OPS pri odločanju o predlogih za pogoje ali metodologije iz člena 5(3) ne morejo doseči dogovora, zadevne regije pa sestavlja več kot pet držav članic, odločajo z glasovanjem s kvalificirano večino. Za kvalificirano večino za predloge v skladu s členom 5(3) je potrebna večina:
 (a)
 OPS, ki predstavljajo najmanj 72 % zadevnih držav članic, in
 (b)
 OPS, ki predstavljajo države članice, v katerih je vsaj 65 % prebivalstva zadevnega območja.
 Manjšina, ki lahko prepreči sprejetje sklepov o predlogih za pogoje ali metodologije iz člena 5(3), mora vključevati vsaj najmanjše število OPS, ki predstavljajo več kot 35 % prebivalcev udeleženih držav članic, ter sistemske operaterje prenosnega omrežja, ki predstavljajo najmanj eno dodatno zadevno državo članico, v nasprotnem primeru se šteje, da je kvalificirana večina dosežena.
 5. OPS, ki odločajo o predlogih za pogoje ali metodologije iz člena 5(3) v zvezi z regijami, ki jih sestavlja pet držav članic ali manj, odločajo s soglasjem.
 6. Pri odločitvah OPS o predlogih za pogoje ali metodologije iz odstavkov 3 in 4 se dodeli po en glas na državo članico. Če je na ozemlju države članice več kot en OPS, država članica razdeli glasovalne pravice med sistemske operaterje prenosnih omrežij.
 7. Če OPS ne predložijo začetnega ali spremenjenega predloga za pogoje ali metodologije ustreznim regulativnim organom ali Agenciji v skladu s členoma 5 in 6 v rokih iz te uredbe, ustreznim regulativnim organom in Agenciji predložijo ustrezne osnutke predlogov za pogoje ali metodologije ter pojasnijo, zakaj ni bil dosežen dogovor. Agencija, vsi ustrezni regulativni organi skupaj ali ustrezni regulativni organ sprejmejo ustrezne ukrepe za sprejetje potrebnih pogojev ali metodologij v skladu s členom 5, npr. tako, da zahtevajo spremembe ali osnutke revidirajo in dopolnijo v skladu s tem odstavkom, tudi če ni bil predložen osnutek, ter jih odobrijo.
 Člen 5
 Odobritev pogojev ali metodologij OPS
 1. Vsak regulativni organ oziroma, če je ustrezno, Agencija odobri pogoje ali metodologije iz odstavkov 2, 3 in 4, ki so jih pripravili OPS. Agencija ali ustrezni regulativni organi pred odobritvijo pogojev in metodologij predloge po potrebi revidirajo po posvetovanju z zadevnimi sistemskimi operaterji prenosnih omrežij, da bi zagotovili, da ustrezajo namenu te uredbe ter prispevajo k povezovanju trgov, nediskriminaciji, učinkoviti konkurenci in pravilnemu delovanju trga.
 2. Agencija odobri predloge za naslednje pogoje ali metodologije in njihove spremembe:
 (a)
 okvire za vzpostavitev evropskih platform v skladu s členi 20(1), 21(1) in 22(1);
 (b)
 spremembe okvirov za vzpostavitev evropskih platform v skladu s členoma 20(5) in 21(5);
 (c)
 standardne produkte za izravnalno moč v skladu s členom 25(2);
 (d)
 metodologijo za klasifikacijo za namen aktivacije ponudb za izravnalno energijo v skladu s členom 29(3);
 (e)
 oceno možnega povečanja najmanjšega obsega ponudb za izravnalno energijo, ki se v skladu s členom 29(11) posredujejo evropskim platformam;
 (f)
 metodologije oblikovanja cen za izravnalno energijo in prenosno zmogljivost med trgovalnimi območji, ki se uporablja za izmenjavo izravnalne energije ali izvedbo postopka netiranja odstopanja v skladu s členom 30(1) in (5);
 (g)
 harmonizacijo metodologije za postopek dodeljevanja prenosne zmogljivosti med trgovalnimi območji za izmenjavo izravnalne moči ali souporabo rezerv na podlagi člena 38(3);
 (h)
 metodologijo za sooptimiran postopek dodeljevanja prenosne zmogljivosti med trgovalnimi območji v skladu s členom 40(1);
 (i)
 pravila za obračun med OPS za nameravano izmenjavo energije v skladu s členom 50(1);
 (j)
 uskladitev glavnih značilnosti bilančnega obračuna v skladu s členom 52(2).
 Država članica lahko zadevnemu regulativnemu organu predloži mnenje o predlogih za pogoje ali metodologije iz prvega pododstavka.
 3. Predloge za naslednje pogoje ali metodologije in njihove spremembe odobrijo vsi regulativni organi zadevne regije:
 (a)
 okvir za vzpostavitev evropske platforme za rezerve za nadomestitev v skladu s členom 19(1) za geografsko območje, ki zadeva vse OPS, ki izvajajo proces nadomestitve rezerve v skladu z delom IV Uredbe (EU) 2017/1485;
 (b)
 oblikovanje skupnih in usklajenih pravil ter postopka za izmenjavo in nabavo izravnalnih zmogljivosti v skladu s členom 33(1) za geografsko območje, ki zadeva dva ali več OPS, ki si izmenjujejo izravnalne zmogljivosti ali so si jih vzajemno pripravljeni izmenjevati;
 (c)
 metodologijo za izračun verjetnosti, da bo na razpolago prenosna zmogljivost med trgovalnimi območji po času zaprtja trgovanja med območji na trgu znotraj dneva v skladu s členom 33(6) za geografsko območje, ki zadeva OPS, ki si izmenjujejo izravnalno moč;
 (d)
 izjemo, da izvajalcem storitev izravnave ne bi bil dovoljen prenos obveznosti, da bi zagotovili izravnalne zmogljivosti v skladu s členom 34(1), za geografsko območje, v katerem je potekala nabava izravnalnih zmogljivosti;
 (e)
 uporabo modela OPS-PSI na geografskem območju, ki zajema dva ali več OPS, v skladu s členom 35(1);
 (f)
 metodologijo za izračun prenosne zmogljivosti med trgovalnimi območji za vsako območje izračuna zmogljivosti v skladu s členom 37(3);
 (g)
 na geografskem območju z dvema ali več OPS uporabo postopka dodeljevanja prenosne zmogljivosti med trgovalnimi območji za izmenjavo izravnalne moči ali souporabo rezerv na podlagi člena 38(1);
 (h)
 za vsako območje izračuna zmogljivosti metodologijo za postopek dodeljevanja prenosne zmogljivosti med trgovalnimi območji na tržni podlagi v skladu s členom 41(1);
 (i)
 za vsako območje izračuna zmogljivosti metodologijo za postopek dodeljevanja prenosne zmogljivosti med trgovalnimi območji na podlagi analize gospodarske učinkovitosti in seznam posameznih dodelitev prenosne zmogljivosti med trgovalnimi območji na podlagi analize gospodarske učinkovitosti v skladu s členom 42(1)–(5);
 (j)
 pravila za obračun med OPS za nameravano izmenjavo energije v skladu s členom 50(3) za geografsko območje, ki zajema vse OPS, ki si namenoma izmenjujejo energijo znotraj sinhronega območja;
 (k)
 pravila za obračun med OPS za nameravano izmenjavo energije v skladu s členom 50(4) za geografsko območje, ki zajema vse asinhrono povezane OPS, ki si namenoma izmenjujejo energijo;
 (l)
 za vsako sinhrono območje pravila za obračun med OPS za nenameravano izmenjavo energije v skladu s členom 51(1);
 (m)
 pravila za obračun med OPS za nenamerno izmenjavo energije v skladu s členom 51(2) za geografsko območje, ki zajema vse asinhrono povezane OPS;
 (n)
 izjemo na ravni sinhronega območja od uskladitve obdobij bilančnega obračuna v skladu s členom 53(2);
 (o)
 načela algoritmov za izravnavo v skladu s členom 58(3) za geografsko območje, ki zajema dva ali več OPS, ki si izmenjujejo izravnalno moč.
 Država članica lahko zadevnemu regulativnemu organu predloži mnenje o predlogih za pogoje ali metodologije iz prvega pododstavka.
 4. Predloge za naslednje pogoje ali metodologije in njihove spremembe odobrijo vsi regulativni organi vsake zadevne države članice za vsak primer posebej odobrijo:
 (a)
 izjemo od objavljanja informacij o ponujenih cenah v ponudbah za izravnalno energijo ali izravnalne zmogljivosti zaradi pomislekov glede zlorabe trga v skladu s členom 12(4);
 (b)
 kadar je primerno, metodologijo za razporeditev stroškov, ki izhajajo iz ukrepanja ODS, v skladu s členom 15(3);
 (c)
 pogoje v zvezi z izravnavo v skladu s členom 18;
 (d)
 opredelitev in uporabo posebnih produktov v skladu s členom 26(1);
 (e)
 omejitev zneska ponudb, ki se posreduje evropskim platformam v skladu s členom 29(10);
 (f)
 izjemo za ločeno nabavo izravnalnih zmogljivosti navzgor in navzdol v skladu s členom 32(3);
 (g)
 kadar je primerno, dodaten mehanizem obračuna, ločen od bilančnega obračuna, za obračun stroškov nabave izravnalnih zmogljivosti, upravnih in drugih stroškov, povezanih z izravnavo s stranmi, odgovornimi za izravnavo, v skladu s členom 44(3);
 (h)
 odstopanja od ene ali več določb te uredbe v skladu s členom 62(2);
 (i)
 stroške, povezane z obveznostmi operaterjev sistemov ali tretjih subjektov, ki so jim bile dodeljene naloge, v skladu s to uredbo na podlagi člena 8(1).
 Država članica lahko zadevnemu regulativnemu organu predloži mnenje o predlogih za pogoje ali metodologije iz prvega pododstavka.
 5. Predlog pogojev ali metodologij vključuje predlagani časovni okvir za njihovo izvajanje in opis njihovega pričakovanega vpliva na cilje te uredbe. Časovni okvir za izvajanje ni daljši od 12 mesecev po odobritvi ustreznih regulativnih organov, razen če se vsi ustrezni regulativni organi strinjajo s podaljšanjem časovnega okvira za izvajanje ali če ta uredba določa različne časovne okvire. Predlogi za pogoje ali metodologije, za katere je v skladu s členom 3 potrebna odobritev več regulativnih organov, se predložijo Agenciji v enem tednu od njihove predložitve regulativnim organom. Predlogi za pogoje ali metodologije, za katere je potrebna odobritev enega regulativnega organa v skladu z odstavkom 4, se lahko predložijo Agenciji v enem mesecu od predložitve po presoji regulativnega organa, na zahtevo Agencije pa se predložijo v informativne namene v skladu s členom3(2) Uredbe (EU) 2019/942, če Agencija meni, da ima predlog čezmejni učinek. Agencija na zahtevo ustreznih regulativnih organov v treh mesecih izda mnenje o predlogih za pogoje ali metodologije.
 6. Če je za odobritev pogojev ali metodologij v skladu z odstavkom 3 tega člena ali spremembe v skladu s členom 6 potrebna odločitev več kot enega regulativnega organa, se ustrezni regulativni organi z namenom sprejetja dogovora posvetujejo, tesno medsebojno sodelujejo in se usklajujejo. Kadar Agencija izda mnenje, ga ustrezni regulativni organi upoštevajo. Regulativni organi oziroma Agencija, kadar je za to pristojna, odločijo o predloženih pogojih ali metodologijah v skladu z odstavki 2, 3 in 4 v šestih mesecih od datuma, ko Agencija ali ustrezni regulativni organ ali, če je primerno, zadnji regulativni organ prejme pogoje ali metodologije. To obdobje začne teči na dan, ki sledi dnevu, na katerega je bil predlog predložen Agenciji v skladu z odstavkom 2, zadnjemu zadevnemu regulativnemu organu v skladu z odstavkom 3 ali, če je ustrezno, ustreznemu regulativnemu organu v skladu z odstavkom 4.
 7. Če ustrezni regulativni organi ne morejo doseči dogovora v časovnem obdobju iz odstavka 6, ali na njihovo skupno zahtevo ali na zahtevo Agencije v skladu s tretjim pododstavkom člena 5(3) Uredbe (EU) 2019/942 Agencija sprejme odločitev o predloženih predlogih za pogoje ali metodologije v šestih mesecih od datuma predložitve v skladu s členom 5(3) in drugim pododstavkom člena 6(10) Uredbe (EU) 2019/942.
 8. Vsaka stranka se lahko pritoži zoper ustreznega operaterja sistema ali OPS v zvezi z obveznostmi ali odločitvami zadevnega sistemskega operaterja ali zadevnega OPS iz te uredbe in lahko pritožbo posreduje ustreznemu regulativnemu organu, ki kot organ za reševanje sporov sprejme odločitev v dveh mesecih po prejemu pritožbe. Ta rok se lahko podaljša za dodatna dva meseca, če ustrezni regulativni organ zahteva dodatne informacije. Ta podaljšani rok se lahko dodatno podaljša s soglasjem pritožnika. Odločitev ustreznega regulativnega organa je zavezujoča, dokler se ne ovrže s pritožbo.
 Člen 6
 Spremembe pogojev ali metodologij OPS
 1. Če Agencija, vsi ustrezni regulativni organi skupaj ali ustrezni regulativni organ zaradi odobritve zahtevajo spremembo pogojev ali metodologij, predloženih v skladu s členom 5(2), (3) ali (4), zadevni OPS v dveh mesecih od zahteve Agencije ali ustreznih regulativnih organov predložijo predlog spremenjenih pogojev ali metodologij v odobritev. Agencija ali ustrezni regulativni organi o spremenjenih pogojih ali metodologijah odločijo v dveh mesecih po njihovi predložitvi.
 2. Če ustrezni regulativni organi ne morejo doseči dogovora o pogojih ali metodologijah v roku dveh mesecev, ali na njihovo skupno zahtevo ali na zahtevo Agencije v skladu s tretjim pododstavkom člena 5(3) Uredbe (EU) 2019/942 Agencija sprejme odločitev o spremenjenih pogojih ali metodologijah v šestih mesecih v skladu s členom 5(3) in drugim pododstavkom člena 6(10) Uredbe (EU) 2019/942. Če zadevni OPS ne predložijo predloga za spremenjene pogoje ali metodologije, se uporablja postopek iz člena 4.
 3. Agencija ali pristojni regulativni organi, če so pristojni za sprejetje pogojev ali metodologij v skladu s členom 5(2), (3) in (4), lahko zahtevajo predloge sprememb teh pogojev ali metodologij in določijo rok za njihovo predložitev. OPS, pristojni za pripravo predloga za pogoje ali metodologije, lahko regulativnim organom in Agenciji predlagajo spremembe. Predlogi za spremembe pogojev ali metodologij se predložijo v posvetovanje v skladu s postopkom iz člena 10 in se odobrijo v skladu s postopkom iz členov 4 in 5.
 Člen 7
 Objava pogojev ali metodologij na spletu
 OPS, pristojni za uvedbo pogojev ali metodologij v skladu s to uredbo, te pogoje ali metodologije objavijo na spletu, ko jih odobri Agencija ali ustrezni regulativni organi, oziroma, če taka odobritev ni potrebna, po njihovi uvedbi, razen kadar se take informacije štejejo za zaupne v skladu s členom 11.“
 Člen 4
 Spremembe Uredbe (EU) 2017/1485
 Členi od 5 do 8 Uredbe (EU) 2017/1485 se nadomestijo z naslednjim:
 „Člen 5
 Pogoji ali metodologije sistemskih operaterjev prenosnih omrežij
 1. Sistemski operaterji prenosnih omrežij pripravijo pogoje ali metodologije, potrebne v skladu s to uredbo, ter jih v ustreznih rokih iz te uredbe predložijo v odobritev Agenciji v skladu s členom 6(2), pristojnim regulativnim organom v skladu s členom 6(3) ali subjektu, ki ga je imenovala država članica, v skladu s členom 6(4) in (5). V izjemnih primerih, predvsem če se zaradi okoliščin, na katere sistemski operaterji prenosnih omrežij nimajo vpliva, ni mogoče držati roka, lahko roke za pogoje ali metodologije podaljša Agencija po postopkih v skladu s členom 6(2), vsi pristojni regulativni organi skupaj po postopkih v skladu s členom 6(3) in pristojni regulativni organ po postopkih v skladu s členom 6(4) in (5).
 2. Če mora predlog pogojev ali metodologij v skladu s to uredbo oblikovati in o njem doseči soglasje več kot en sistemski operater prenosnega omrežja, udeleženi operaterji prenosnih sistemov tesno sodelujejo. Sistemski operaterji prenosnih omrežij s pomočjo ENTSO za električno energijo o napredku pri razvoju navedenih pogojev ali metodologij redno obveščajo regulativne organe in Agencijo.
 3. Če sistemski operaterji prenosnih omrežij pri odločanju o predlogih pogojev ali metodologij iz člena 6(2) ne morejo doseči dogovora, odločajo z glasovanjem s kvalificirano večino. Za kvalificirano večino za predloge v skladu s členom 6(2) je potrebna večina:
 (a)
 sistemskih operaterjev prenosnih omrežij, ki predstavljajo najmanj 55 % držav članic, in
 (b)
 sistemskih operaterjev prenosnih omrežij, ki predstavljajo države članice, v katerih je vsaj 65 % prebivalstva Unije.
 4. Manjšina, ki lahko prepreči sprejetje sklepov o predlogih pogojev ali metodologij iz člena 6(2), mora vključevati sistemske operaterje prenosnih omrežij, ki predstavljajo najmanj štiri države članice, v nasprotnem primeru se šteje, da je kvalificirana večina dosežena.
 5. Če sistemski operaterji prenosnih omrežij pri odločanju o predlogih pogojev ali metodologij v skladu s členom 6(3) ne morejo doseči dogovora, zadevne regije pa sestavlja več kot pet držav članic, odločajo z glasovanjem s kvalificirano večino. Za kvalificirano večino za predloge v skladu s členom 6(3) je potrebna večina:
 (a)
 sistemskih operaterjev prenosnih omrežij, ki predstavljajo najmanj 72 % zadevnih držav članic, in
 (b)
 sistemskih operaterjev prenosnih omrežij, ki predstavljajo države članice, v katerih je najmanj 65 % prebivalcev zadevne regije.
 6. Manjšina, ki lahko prepreči sprejetje sklepov o predlogih za pogoje ali metodologije iz člena 6(3), mora vključevati vsaj najmanjše število OPS, ki predstavljajo več kot 35 % prebivalcev udeleženih držav članic, ter sistemske operaterje prenosnega omrežja, ki predstavljajo najmanj eno dodatno zadevno državo članico, v nasprotnem primeru se šteje, da je kvalificirana večina dosežena.
 7. Sistemski operaterji prenosnih omrežij, ki odločajo o predlogih pogojev ali metodologij v skladu s členom 6(3) v zvezi z regijami, ki jih sestavlja pet držav članic ali manj, odločajo s soglasjem.
 8. Pri odločitvah sistemskih operaterjev prenosnih omrežij o predlogih pogojev ali metodologij iz odstavkov 3 in 5 se dodeli po en glas na državo članico. Če je na ozemlju države članice več kot en sistemski operater prenosnega omrežja, država članica razdeli glasovalne pravice med sistemske operaterje prenosnih omrežij.
 9. Če sistemski operaterji prenosnih omrežij ne predložijo začetnega ali spremenjenega predloga pogojev ali metodologij regulativnim organom ali Agenciji v skladu s členoma 6 in 7 ali subjektom, ki so jih imenovale države članice, v skladu s členom 6(4), v rokih iz te uredbe, imenovanemu subjektu, pristojnim regulativnim organom in Agenciji predložijo ustrezne osnutke pogojev ali metodologij ter pojasnijo, zakaj niso sprejeli dogovora. Agencija, vsi pristojni regulativni organi skupaj ali pristojni imenovani subjekt sprejmejo ustrezne ukrepe za sprejetje potrebnih pogojev ali metodologij v skladu s členom 6, npr. tako, da zahtevajo spremembe ali osnutke revidirajo in dopolnijo v skladu s tem odstavkom, tudi če ni bil predložen osnutek, ter jih odobrijo.
 Člen 6
 Odobritev pogojev ali metodologij sistemskih operaterjev prenosnega omrežja
 1. Vsak regulativni organ oziroma, če je ustrezno, Agencija odobri pogoje ali metodologije iz odstavkov 2 in 3, ki so jih pripravili sistemski operaterji prenosnega omrežja. Subjekt, ki ga imenuje država članica, odobri pogoje ali metodologije, ki jih razvijejo sistemski operaterji prenosnih omrežij, v skladu z odstavkom 4. Imenovani subjekt je regulativni organ, razen če država članica ne določi drugače. Regulativni organ, Agencija ali imenovani subjekt pred odobritvijo pogojev ali metodologij predloge po potrebi revidira po posvetovanju z zadevnimi sistemskimi operaterji prenosnih omrežij, da bi zagotovil, da ustrezajo namenu te uredbe ter prispevajo k povezovanju trgov, nediskriminaciji, učinkoviti konkurenci in pravilnemu delovanju trga.
 2. Predloge naslednjih pogojev ali metodologij in njihovih sprememb odobri Agencija, pri čemer lahko država članica predloži mnenje o predlogih zadevnemu regulativnemu organu:
 (a)
 ključne organizacijske zahteve, vloge in odgovornosti za izmenjavo podatkov v zvezi z obratovalno sigurnostjo v skladu s členom 40(6);
 (b)
 metodologijo za oblikovanje skupnih modelov omrežja v skladu s členom 67(1) in členom 70;
 (c)
 metodologijo za usklajeno sigurnostno analizo obratovanja v skladu s členom 75.
 3. Predloge naslednjih pogojev ali metodologij in njihovih sprememb odobrijo vsi regulativni organi zadevne regije, pri čemer lahko država članica predloži mnenje o predlogih zadevnemu regulativnemu organu:
 (a)
 metodologijo za vsako sinhrono območje za opredelitev minimalne vztrajnosti v skladu s členom 39(3)(b);
 (b)
 skupne določbe za vsako območje določanja zmogljivosti za regionalno usklajevanje sigurnosti obratovanja v skladu s členom 76;
 (c)
 metodologijo, vsaj za posamezno sinhrono območje, za oceno pomembnosti sredstev za usklajevanje izklopov v skladu s členom 84;
 (d)
 metodologije, pogoje in vrednosti, vključene v obratovalne sporazume sinhronih območij v skladu s členom 118, ki zadevajo:
 (i)
 parametre, ki določajo kakovost frekvence, in ciljni parameter kakovosti frekvence v skladu s členom 127;
 (ii)
 pravila o določanju obsega za RVF v skladu s členom 153;
 (iii)
 dodatne lastnosti RVF v skladu s členom 154(2);
 (iv)
 za sinhroni območji Velike Britanije ter Irske in Severne Irske ukrepe za zagotovitev obnovitve zbiralnikov energije v skladu s členom 156(6)(b);
 (v)
 za sinhroni območji celinske Evrope in severne Evrope najkrajšo periodo aktivacije, ki jo morajo dobavitelji RVF zagotoviti v skladu s členom 156(10);
 (vi)
 za sinhroni območji celinske Evrope in severne Evrope domneve in metodologijo za analizo stroškov in koristi v skladu s členom 156(11);
 (vii)
 za sinhrona območja, ki niso sinhrono območje celinske Evrope, po potrebi omejitve za izmenjavo RVF med sistemskimi operaterji prenosnih omrežij v skladu s členom 163(2);
 (viii)
 za sinhroni območji Velike Britanije ter Irske in Severne Irske metodologijo za določitev najmanjše zagotovljene zmogljivosti rezerve za RVF med sinhronimi območji, opredeljeno v skladu s členom 174(2)(b);
 (ix)
 omejitve obsega izmenjave RPF med sinhronimi območji, opredeljenimi v skladu s členom 176(1), in omejitve obsega souporabe RPF med sinhronimi območji, opredeljenimi v skladu s členom 177(1);
 (x)
 omejitve obsega izmenjave RN med sinhronimi območji, opredeljenimi v skladu s členom 178(1), in omejitve obsega souporabe RN med sinhronimi območji, opredeljenimi v skladu s členom 179(1);
 (e)
 metodologije in pogoje, vključene v obratovalne sporazume blokov RDMF v členu 119, ki zadevajo:
 (i)
 omejitve spreminjanja moči za izhodno delovno moč v skladu s členom 137(3) in (4);
 (ii)
 ukrepe za usklajevanje za zmanjšanje ORPF v skladu s členom 152(14);
 (iii)
 ukrepe za zmanjšanje ORPF z zahtevo za spremembe proizvodnje ali odjema delovne moči pri elektroenergijskih modulih in odjemnih enotah v skladu s členom 152(16);
 (iv)
 pravila o določanju obsega RPF v skladu s členom 157(1);
 (f)
 blažilne ukrepe za posamezno sinhrono območje ali blok RDMF v skladu s členom 138;
 (g)
 skupne predloge za posamezno sinhrono območje za določitev blokov RDMF v skladu s členom 141(2).
 4. Razen če država članica ne določi drugače, naslednje pogoje ali metodologije ali njihove spremembe odobri vsak posamezen subjekt, ki ga v skladu z odstavkom 1 imenuje država članica:
 (a)
 za sinhroni območji Velike Britanije ter Irske in Severne Irske predlog vsakega sistemskega operaterja prenosnega omrežja, v katerem je navedena stopnja izgube odjema, na kateri je prenosni sistem v stanju razpada;
 (b)
 obseg izmenjave podatkov s sistemskimi operaterji distribucijskih omrežij in pomembnimi uporabniki omrežja v skladu s členom 40(5);
 (c)
 dodatne zahteve za skupine za zagotavljanje RVF v skladu s členom 154(3);
 (d)
 izvzetje skupin za zagotavljanje RVF iz zagotavljanja RVF v skladu s členom 154(4);
 (e)
 za sinhroni območji celinske Evrope in severne Evrope predlog v zvezi z najkrajšo vmesno periodo aktivacije, ki jo morajo dobavitelji RVF zagotoviti na predlog sistemskega operaterja prenosnega omrežja v skladu s členom 156(9);
 (f)
 tehnične zahteve za RPF, ki jih sistemski operater prenosnega omrežja opredeli v skladu s členom 158(3);
 (g)
 zavrnitev zagotavljanja RPF skupinam za zagotavljanje RPF v skladu s členom 159(7);
 (h)
 tehnične zahteve za priključitev enot za zagotavljanje RN in skupin za zagotavljanje RN, ki jih sistemski operater prenosnega omrežja opredeli v skladu s členom 161(3), ter
 (i)
 zavrnitev zagotavljanja RN skupinam za zagotavljanje RN v skladu s členom 162(6).
 5. Kadar se od posameznega zadevnega sistemskega operaterja ali zadevnega sistemskega operaterja prenosnega omrežja s to uredbo zahteva ali mu dovoljuje, da določi zahteve, ki jih odstavek 4 ne obsega, oziroma se o njih dogovori, lahko države članice od pristojnega regulativnega organa zahtevajo predhodno odobritev teh zahtev in njihovih sprememb.
 6. Predlog pogojev ali metodologij vključuje predlagani časovni okvir za njihovo izvajanje in opis njihovega pričakovanega vpliva na cilje te uredbe. Predlogi pogojev ali metodologij, za katere je v skladu s členom 3 potrebna odobritev več regulativnih organov, se predložijo Agenciji v enem tednu od njihove predložitve regulativnim organom. Predlogi pogojev ali metodologij, za katere je potrebna odobritev imenovanega subjekta v skladu z odstavkom 4, se lahko predložijo Agenciji v enem mesecu od predložitve po presoji imenovanega subjekta, na zahtevo Agencije pa se predložijo v informativne namene v skladu s členom3(2) Uredbe (EU) 2019/942, če Agencija meni, da ima predlog čezmejni učinek. Agencija na zahtevo pristojnih regulativnih organov v treh mesecih izda mnenje o predlogih pogojev ali metodologij.
 7. Če je za odobritev pogojev ali metodologij v skladu z odstavkom 3 ali spremembe v skladu s členom 7 potrebna odločitev več kot enega regulativnega organa v skladu z odstavkom 3, se pristojni regulativni organi posvetujejo, tesno sodelujejo in se usklajujejo, da sprejmejo dogovor. Kadar Agencija izda mnenje, ga pristojni regulativni organi upoštevajo. Regulativni organi oziroma Agencija, kadar je za to pristojna, sprejmejo odločitve o predloženih pogojih ali metodologijah v skladu z odstavkoma 2 in 3 v šestih mesecih od datuma, ko Agencija ali regulativni organ ali, če je primerno, zadnji zadevni regulativni organ prejme pogoje ali metodologije. To obdobje začne teči na dan, ki sledi dnevu, na katerega je bil predlog predložen Agenciji v skladu z odstavkom 2 ali zadnjemu zadevnemu regulativnemu organu v skladu z odstavkom 3.
 8. Če regulativni organi ne morejo doseči dogovora v časovnem obdobju iz odstavka 7, ali na njihovo skupno zahtevo ali na zahtevo Agencije v skladu s tretjim pododstavkom člena 5(3) Uredbe (EU) 2019/942 Agencija sprejme odločitev o predloženih predlogih pogojev ali metodologij v šestih mesecih v skladu s členom 5(3) in drugim pododstavkom člena 6(10) Uredbe (EU) 2019/942..
 9. Če je za odobritev pogojev ali metodologij potrebna odločitev enega samega imenovanega subjekta v skladu z odstavkom 4 ali pristojnega regulativnega organa v skladu z odstavkom 5, ta sprejme odločitev v šestih mesecih po prejemu pogojev ali metodologij. To obdobje začne teči na dan, ki sledi dnevu, na katerega je bil predlog predložen imenovanemu subjektu v skladu z odstavkom 4 ali pristojnemu regulativnemu organu v skladu z odstavkom 5.
 10. Vsaka stranka se lahko pritoži zoper zadevnega sistemskega operaterja ali sistemskega operaterja prenosnega omrežja v zvezi z obveznostmi ali odločitvami navedenega zadevnega sistemskega operaterja ali sistemskega operaterja prenosnega omrežja iz te uredbe ter lahko pritožbo predloži regulativnemu organu, ki deluje kot organ za reševanje sporov in sprejme odločitev v dveh mesecih po prejemu pritožbe. Navedeni rok se lahko podaljša za dva meseca, če regulativni organ zahteva dodatne informacije. Ta podaljšani rok se lahko dodatno podaljša s soglasjem pritožnika. Odločitev regulativnega organa je zavezujoča, dokler se ne ovrže s pritožbo.
 Člen 7
 Spremembe pogojev ali metodologij sistemskih operaterjev prenosnih omrežij
 1. Če Agencija ali vsi regulativni organi zaradi odobritve skupaj zahtevajo spremembo pogojev ali metodologij, predloženih v skladu z odstavkom 2 oziroma 3 člena 6, zadevni sistemski operaterji prenosnih omrežij v dveh mesecih od zahteve Agencije ali regulativnih organov v odobritev predložijo predlog za spremenjene pogoje ali metodologije. Agencija ali pristojni regulativni organi o spremenjenih pogojih ali metodologijah odločijo v dveh mesecih po njihovi predložitvi.
 2. Kadar imenovani subjekt zahteva spremembo zaradi odobritve pogojev ali metodologij, predloženih v skladu s členom 6(4), ali pristojni regulativni organ zahteva spremembo zaradi odobritve zahtev, predloženih v skladu s členom 6(5), ustrezni sistemski operater prenosnega omrežja v dveh mesecih od zahteve imenovanega subjekta ali pristojnega regulativnega organa v odobritev predloži predlog spremenjenih pogojev ali metodologij ali zahtev. Imenovani subjekt ali pristojni regulativni organ o spremenjenih pogojih ali metodologijah odloči v dveh mesecih po njihovi predložitvi.
 3. Če pristojni regulativni organi ne morejo doseči dogovora o pogojih ali metodologijah v skladu z odstavkoma 2 in 3 člena 6 v roku dveh mesecev, ali na njihovo skupno zahtevo ali na zahtevo Agencije v skladu s tretjim pododstavkom člena 5(3) Uredbe (EU) 2019/942 Agencija sprejme odločitev o spremenjenih pogojih ali metodologijah v šestih mesecih v skladu s členom 5(3) in drugim pododstavkom člena 6(10) Uredbe (EU) 2019/942. Če zadevni sistemski operaterji prenosnih omrežij ne predložijo predloga spremenjenih pogojev ali metodologij, se uporablja postopek iz člena 5(9).
 4. Agencija ali regulativni organi ali imenovani subjekti, če so pristojni za sprejetje pogojev ali metodologij v skladu s členom 6(2), (3) in (4), lahko zahtevajo predloge sprememb teh pogojev ali metodologij in določijo rok za njihovo predložitev. Sistemski operaterji prenosnih omrežij, pristojni za pripravo predloga pogojev ali metodologij, lahko regulativnim organom in Agenciji predlagajo spremembe. Predlogi sprememb pogojev ali metodologij se po potrebi predložijo v posvetovanje v skladu s postopkom iz člena 11 ter odobrijo v skladu s postopkom iz členov 5 in 6.
 Člen 8
 Objava pogojev ali metodologij na spletu
 1. Sistemski operaterji prenosnih omrežij, pristojni za določitev pogojev ali metodologij v skladu s to uredbo, te pogoje ali metodologije objavijo na internetu, ko jih odobrijo Agencija ali pristojni regulativni organi, ali kadar taka odobritev ni potrebna, po njihovi določitvi, razen kadar se take informacije štejejo za zaupne v skladu s členom 12.
 2. Objava zadeva tudi:
 (a)
 izboljšave orodij za obvladovanje obratovanja omrežja v skladu s členom 55(e);
 (b)
 ciljne parametre ORPF v skladu s členom 128;
 (c)
 omejitve spreminjanja moči na ravni sinhronega območja v skladu s členom 137(1);
 (d)
 omejitve spreminjanja moči na ravni bloka RDMF v skladu s členom 137(3);
 (e)
 ukrepe, sprejete v stanju pripravljenosti zaradi nezadostnih rezerv delovne moči v skladu s členom 152(11), ter
 (f)
 zahtevo, ki jo sistemski operater prenosnega omrežja s priključenimi viri rezerv predloži dobavitelju RVF, glede dajanja informacij na voljo v realnem času v skladu s členom 154(11).“
 Člen 5
 Ta uredba začne veljati dvajseti dan po objavi v Uradnem listu Evropske unije.
 Ta uredba je v celoti zavezujoča in se neposredno uporablja v vseh državah članicah.
 V Bruslju, 22. februarja 2021
 Za Komisijo
 Predsednica
 Ursula VON DER LEYEN
 (1) UL L 158, 14.6.2019, str. 54.
 (2) Uredba Komisije (EU) 2015/1222 z dne 24. julija 2015 o določitvi smernic za dodeljevanje zmogljivosti in upravljanje prezasedenosti (UL L 197, 25.7.2015, str. 24).
 (3) Uredba Komisije (EU) 2016/1719 z dne 26. septembra 2016 o določitvi smernic za terminsko dodeljevanje zmogljivosti (UL L 259, 27.9.2016, str. 42).
 (4) Uredba Komisije (EU) 2017/2195 z dne 23. novembra 2017 o določitvi smernic za izravnavo električne energije (UL L 312, 28.11.2017, str. 6).
 (5) Uredba Komisije (EU) 2017/1485 z dne 2. avgusta 2017 o določitvi smernic za obratovanje sistema za prenos električne energije (UL L 220, 25.8.2017, str. 1).
 (6) Uredba (EU) 2019/942 Evropskega parlamenta in Sveta z dne 5. junija 2019 o ustanovitvi Agencije Evropske unije za sodelovanje energetskih regulatorjev (UL L 158, 14.6.2019, str. 22).
 (7) Sodba Splošnega sodišča z dne 24. oktobra 2019 v zadevi T-332/17, E-Control Austria/ACER.


type: caselaw

text:
 18.8.2012
 EL
 Επίσημη Εφημερίδα της Ευρωπαϊκής Ένωσης
 C 250/19
 Προσφυγή της 2ας Ιουλίου 2012 — Health Food Manufacturer’s Association κ.λπ. κατά Επιτροπής
 (Υπόθεση T-296/12)
 2012/C 250/35
 Γλώσσα διαδικασίας: η αγγλική
 Διάδικοι
 Προσφεύγουσες: The Health Food Manufacturer’s Association (East Molesey, Ηνωμένο Βασίλειο), Quest Vitamins Ltd (Birmingham, Ηνωμένο Βασίλειο), Natures Aid Ltd (Kirkham, Ηνωμένο Βασίλειο), Natuur- & gezonheidsProducten Nederland (Ermelo, Κάτω Χώρες), και New Care Supplements BV (Oisterwijk, Κάτω Χώρες) (εκπρόσωποι: B. Kelly και G. Castle, Solicitors, και P. Bogaert, δικηγόρος)
 Καθής: Ευρωπαϊκή Επιτροπή
 Αιτήματα των προσφευγουσών
 Οι προσφεύγουσες ζητούν από το Γενικό Δικαστήριο:
 —
 να ακυρώσει τον κανονισμό (ΕΕ) 432/2012 της Επιτροπής, της 16ης Μαΐου 2012, σχετικά με τη θέσπιση καταλόγου επιτρεπόμενων ισχυρισμών υγείας που διατυπώνονται για τα τρόφιμα, εξαιρουμένων όσων αφορούν τη μείωση του κινδύνου εκδήλωσης ασθένειας και την ανάπτυξη και υγεία των παιδιών (ΕΕ L 136, σ. 1),
 —
 να ακυρώσει την απόφαση της Επιτροπής, της 16ης Μαΐου 2012, σχετικά με τη θέσπιση καταλόγου επιτρεπόμενων ισχυρισμών υγείας και την κατάρτιση καταλόγου των λεγόμενων εκκρεμών ισχυρισμών υγείας που δεν έχουν απορριφθεί ούτε εγκριθεί από την Επιτροπή,
 —
 να καταδικάσει την καθής στα δικαστικά έξοδα.
 Λόγοι ακυρώσεως και κύρια επιχειρήματα
 Προς στήριξη της προσφυγής τους, οι προσφεύγουσες προβάλλουν τους ακόλουθους τρεις λόγους ακυρώσεως του προσβαλλόμενου κανονισμού.
 1)
 Με τον πρώτο λόγο υποστηρίζουν ότι δεν υφίσταται έννομη βάση για τη θέσπιση καταλόγου επιτρεπόμενων ισχυρισμών υγείας γενικού περιεχομένου ενώ παράλληλα διατηρούνται ορισμένοι ισχυρισμοί βάσει των μεταβατικών μέτρων του άρθρου 28 του κανονισμού (ΕΚ) 1924/2006 (δηλαδή για τη διάσπαση της διαδικασίας αξιολογήσεως και τη θέσπιση μερικού καταλόγου ισχυρισμών βάσει του άρθρου 13, παράγραφος 1). Περαιτέρω, προβάλλουν παραβίαση των αρχών της χρηστής διοικήσεως, της ασφάλειας δικαίου και της απαγορεύσεως των διακρίσεων για πολλούς λόγους, μεταξύ των οποίων συγκαταλέγονται η αδικαιολόγητη και αδιαφανής διάσπαση της διαδικασίας, η έλλειψη σχετικών διαβουλεύσεων ή επαρκούς αιτιολογήσεως της εν λόγω διασπάσεως, καθώς και το γεγονός ότι ορισμένοι ισχυρισμοί είναι «εκκρεμείς» και εξακολουθούν να επωφελούνται των προβλεπομένων μεταβατικών περιόδων του κανονισμού (ΕΚ) 1924/2006 (αν και δεν υφίσταται ασφάλεια δικαίου κατά τις εν λόγω μεταβατικές περιόδους).
 2)
 Με τον δεύτερο λόγο οι προσφεύγουσες διατείνονται ότι το γεγονός ότι πολλοί ισχυρισμοί υγείας δεν περιελήφθησαν στον κατάλογο των επιτρεπόμενων ισχυρισμών συνιστά παράβαση του κανονισμού (ΕΚ) 1924/2006 λόγω εφαρμογής ακατάλληλων κριτηρίων αξιολογήσεως, παραβιάζει τις αρχές της χρηστής διοικήσεως και της ασφάλειας δικαίου, αλλά και την υποχρέωση συνεργασίας με τις εθνικές αρχές τροφίμων και την υποχρέωση επαρκούς αιτιολογήσεως.
 3)
 Με τον τρίτο λόγο οι προσφεύγουσες προβάλλουν, σε περίπτωση απορρίψεως των ανωτέρω λόγων ακυρώσεως, ότι ο ίδιος ο κανονισμός (ΕΚ) 1924/2006 είναι άκυρος λόγω προσβολής του δικαιώματος ακροάσεως και παραβιάσεως της αρχής της ασφάλειας δικαίου. Ο παράνομος χαρακτήρας του κανονισμού (ΕΚ) 1924/2006 προβάλλεται με την παρούσα προσφυγή δυνάμει του άρθρου 277 ΣΛΕΕ και συνιστά λόγω ακυρώσεως του κανονισμού (ΕΕ) 432/2012.


text:
 30.4.2011
 BG
 Официален вестник на Европейския съюз
 C 130/19
 Жалба, подадена на 3 март 2011 г. — Kipré/Съвет
 (Дело T-124/11)
 2011/C 130/36
 Език на производството: френски
 Страни
 Жалбоподател: Stéphane Kipré (Абиджан, Кот д’Ивоар) (представител: J.-C. Tchikaya, avocat)
 Ответник: Съвет на Европейския съюз
 Искания на жалбоподателя
 Жалбоподателят моли Общия съд:
 —
 да отмени Решение 2011/18/ОВППС на Съвета от 14 януари 2011 година за изменение на Решение 2010/656/ОВППС на Съвета за подновяване на ограничителните мерки срещу Кот д’Ивоар и Регламент (ЕC) No 25/2011 на Съвета от 14 януари 2011 година за изменение на Регламент (ЕО) No 560/2005 на Съвета за налагане на някои специфични ограничителни мерки, насочени към определени лица и стопански субекти, с оглед ситуацията в Кот д’Ивоар, доколкото се отнасят до жалбоподателя,
 —
 да осъди Съвета да заплати съдебните разноски.
 Правни основания и основни доводи
 Жалбоподателят по същество изтъква същите или сходни правни основания и основни доводи като изложените по дело T-118/11, Attey/Съвет.


text:
 23.6.2011
 IT
 Gazzetta ufficiale dell'Unione europea
 L 163/23
 REGOLAMENTO DI ESECUZIONE (UE) N. 610/2011 DELLA COMMISSIONE
 del 22 giugno 2011
 relativo all'attribuzione di diritti di importazione per le domande presentate per il periodo dal 1o luglio 2011 al 30 giugno 2012 nell'ambito del contingente tariffario aperto dal regolamento (CE) n. 431/2008 per le carni bovine congelate
 LA COMMISSIONE EUROPEA,
 visto il trattato sul funzionamento dell'Unione europea,
 visto il regolamento (CE) n. 1234/2007 del Consiglio, del 22 ottobre 2007, recante organizzazione comune dei mercati agricoli e disposizioni specifiche per taluni prodotti agricoli (regolamento unico OCM) (1),
 visto il regolamento (CE) n. 1301/2006 della Commissione, del 31 agosto 2006, recante norme comuni per la gestione dei contingenti tariffari per l'importazione di prodotti agricoli soggetti a un regime di titoli di importazione (2), in particolare l'articolo 7, paragrafo 2,
 considerando quanto segue:
 (1)
 Il regolamento (CE) n. 431/2008 della Commissione, del 19 maggio 2008, relativo all'apertura e alla gestione di un contingente tariffario per l'importazione di carni bovine congelate del codice NC 0202 e di prodotti del codice NC 0206 29 91 (3), ha aperto un contingente tariffario per l'importazione di prodotti del settore delle carni bovine.
 (2)
 Le domande di diritti di importazione presentate per il periodo dal 1o luglio 2011 al 30 giugno 2012 superano i quantitativi disponibili. Occorre pertanto determinare in che misura si possa procedere all'attribuzione dei diritti di importazione, fissando il coefficiente di attribuzione da applicare ai quantitativi richiesti,
 HA ADOTTATO IL PRESENTE REGOLAMENTO:
 Articolo 1
 Alle domande di diritti di importazione nell'ambito del contingente recante il numero d'ordine 09.4003, presentate per il periodo dal 1o luglio 2011 al 30 giugno 2012 a norma del regolamento (CE) n. 431/2008, è applicato un coefficiente di attribuzione del 28,953811 %.
 Articolo 2
 Il presente regolamento entra in vigore il 23 giugno 2011.
 Il presente regolamento è obbligatorio in tutti i suoi elementi e direttamente applicabile in ciascuno degli Stati membri.
 Fatto a Bruxelles, il 22 giugno 2011.
 Per la Commissione, a nome del presidente
 José Manuel SILVA RODRÍGUEZ
 Direttore generale dell'Agricoltura e dello sviluppo rurale
 (1) GU L 299 del 16.11.2007, pag. 1.
 (2) GU L 238 dell'1.9.2006, pag. 13.
 (3) GU L 130 del 20.5.2008, pag. 3.


text:
 10.9.2011
 BG
 Официален вестник на Европейския съюз
 C 269/35
 Преюдициално запитване, отправено от Tribunal administratif de Montreuil (Франция) на 4 юли 2011 г. — Continental Small Company Series of the DFA Investment Trust Co./Ministre du budget, des comptes publics, de la fonction publique et de la réforme de l'État
 (Дело C-345/11)
 2011/C 269/71
 Език на производството: френски
 Запитваща юрисдикция
 Tribunal administratif de Montreuil
 Страни по главното производство
 Жалбоподател: Continental Small Company Series of the DFA Investment Trust Co.
 Ответник: Ministre du budget, des comptes publics, de la fonction publique et de la réforme de l'État
 Преюдициални въпроси
 1.
 Трябва ли положението на притежателите на дялове да се отчита наред с това на предприятията за колективно инвестиране в прехвърлими ценни книжа (ПКИПЦК)?
 2.
 В такъв случай, при какви условия спорното удържане при източника може да се счита за съответстващо на принципа на свободно движение на капитали?


text:
 2.2.2015
 NL
 Publicatieblad van de Europese Unie
 C 34/54
 Beroep ingesteld op 8 december 2014 — ZZ/Commissie
 (Zaak F-137/14)
 (2015/C 034/67)
 Procestaal: Duits
 Partijen
 Verzoekende partij: ZZ (vertegenwoordiger: H. Tettenborn, advocaat)
 Verwerende partij: Commissie
 Voorwerp en beschrijving van het geding
 Nietigverklaring van het besluit van de Europese Dienst voor extern optreden van 29 januari 2014 om de met verzoeker voor onbepaalde tijd bestaande arbeidsverhouding te beëindigen en verzoek om vergoeding van verzoekers materiële en immateriële schade
 Conclusies van de verzoekende partij
 —
 nietigverklaring van het bij brief van EDEO van 29 januari 2014 aan verzoeker meegedeelde besluit om de met hem bestaande arbeidsverhouding met toepassing van een opzegtermijn van 7 maanden op 31 augustus 2014 om middernacht te beëindigen;
 —
 veroordeling van EDEO tot betaling aan verzoeker van een passend, aan het oordeel van het Gerecht overgelaten bedrag ter vergoeding van de materiële en immateriële schade die hij als gevolg van bovengenoemd besluit van EDEO heeft geleden;
 —
 veroordeling van EDEO tot vergoeding van alle door verzoeker geleden materiële schade, met name door over te gaan tot betaling van alle achterstallige salarissen en tot vergoeding van alle kosten die verzoeker door het onrechtmatig gedrag van EDEO heeft gemaakt (met aftrek van de ontvangen werkloosheidstoelagen respectievelijk de door de inzet van zijn werkkracht gerealiseerde inkomsten);
 subsidiair, voor het geval dat verzoeker om feitelijke of juridische redenen niet zijn functie terug kan krijgen of tegen de vroegere voorwaarden door EDEO tewerk kan worden gesteld, veroordeling van EDEO tot vergoeding van de materiële schade die verzoeker heeft geleden als gevolg van het feit dat zijn werk op onregelmatige wijze is beëindigd, door over te gaan tot betaling van een bedrag bestaande in het verschil tussen de inkomsten die hij daadwerkelijk kan verwachten en de inkomsten die hij zou hebben genoten indien zijn overeenkomst niet was beëindigd, rekening houdend met de pensioenuitkeringen en andere aanspraken;
 —
 verwijzing van EDEO in de kosten.